Energyobserver - POŽAR U “VINČI” – KAKAV VAZDUH UDIŠEMO?\nPOŽAR U “VINČI” – KAKAV VAZDUH UDIŠEMO?\nU nekim delovima Beograda i dalje se može osetiti jak miris dima koji dolazi sa deponije u “Vinči” na kojoj je u subotu izbio požar. Nadležni tvrde da je požar pod kontrolom, vatrogasci gase zapaljene površine i nakon toga ih toga zatrpavaju zemljom.\nPrema podacima mernih stanica vazduh je dobrog kvaliteta, međutim, najveći problem predstavlja to što one ne mere koncentracije dioksina i furana, kao i mnogih drugih jedinjenja koja su veoma toksična, te niko ne može tačno reći kakav vazduh udišemo u Beogradu.\nKako objašnjava Milenko Jovanović, iz Nacionalne ekološke asocijacije, nije urađeno adekvatno uzorkovanje vazduha radi analize sadrzaja visoko toksičnih i kancerogenih jedinjenja koja se sigurno emituju pri ovakvim procesima sagorevanja jedne nesanitarne deponije. To nije urađeno kako na samoj deponiji, tako i u drugim delovima grada gde je ovaj oblak dima stigao, te zato nema preciznih podataka o tome kakav vazduh smo udisali, a i sada udišemo.\n“Najveći problem paljenja deponije nije koncentracija PM 10 i PM 2,5 čestica, kao što se predstavlja građanima, nego upravo nepoznati nivo koncentracija opasnih jedinjenja, furani, dioksini, PaH-ovi i drugi koji se ne mere”, kaže Jovanović.\nPrema njegovim rečima, kada je kvalitet vazduha u pitanju, trenutno je, sigurno, bolja situacija nego prethodnih nekoliko dana, jer je intenzitet požarnog procesa visestruko smanjen, ali kada se ova nesanitarna deponija ponovo zapali (sto je neminovno), opet ćemo imati istu situaciju.\nKako kaže, decenijama se na ovu deponiju nagomilavaju hiljade tone otpada, te da su požari, u letnjem periodu, potpuno normalna pojava. Pravi problem predstavlja to što se ne zna šta sve gori, jer se ovde odlaže i plastika, ulja, metali i raznorazno smeće koje u sebi sadrži kancerogene materije ili koje nastaju sagorevanjem i međusobnom interakcijom.\n“Mi nikada nećemo znati koliko je bilo ugroženo zdravlje građana, zato što ne znamo kakav vazduh smo udisali ovih dana. Zato je jedino ispravno bilo da institucije u odsustvu merenja, savetuju građanima da se preventivno uzdrže od uobičajenog boravka napolju u rizičnom periodu”, ističe Jovanović.\nPodsetimo, u subotu je izbio požar na deponiji u “Vinči”, dok je u nedelju dim i neprijatni miris paljevine prekrio gotovo ceo grad. Vatrogasne ekipe su odmah izašle na teren i gašenje ovog požara i dalje traje. I dok nadležni kažu da prate situacija kada je kvalitet vazduha u pitanju i da nema mesta panici, građani su zabrinuti jer ne znaju šta udišu.\n21.08.2021 · ENERGETSKI_PORTAL_SRBIJE


ON JE ZAISTA POSEBAN: Zbog ovoga Ronaldo dominira i u 34. godini (VIDEO) | Slobodna Bosna\nCristiano Ronaldo je uvijek bio primjer kako posvećenost i naporan rad mogu da donesu vrhunske rezultate.\nPortugalac je uvek bio vrhunski profesionalac pa je cijeli svoj život posvetio usavršavanju i održavanju vrhunske forme.\nIako sada ima 34 godine Ronaldo je i dalje jedan od najboljih fudbalera sveta, što je pokazao sa 15 golova u izuzetno zahvatnoj italijanskoj ligi.\nA to je proizvod izuzetnog rada Portugalca koji trenira čak i kada je na odmoru. Koliko je posvećen pokazuje snimak iz Dubaija gde Ronaldo u društvu sina i dvojice prijatelja trči po pustinji po noći.\nOvo nije ništa novo za Portugalca koja najbolje opisuje priča njegovog rođaka Nuna Viveiroša iz perioda kada je Ronaldo igrao za Manchester Uniteda.\nU pitanju je dan nakon što je Ronaldo sa Junajtedom osvojio Ligu šampiona 2008, pobjedom nad Chelseja na penale u Moskvi.\n"Znate li što je on uradio kada se te noći vratio u Mančester? Otišao je da trenira. Otišao je na trening nekoliko sati nakon što je postao prvak Evrope. Umesto da kao svi njegovi saigrači ode da slavi, posebno jer je tada imao tek 23 godine, on je otišao da vježba. To je on, pravi sin Madeire!", rekao je Viveiroš.\nRonaldov profesionalizam je impresionirao i jednog od najcenjenijih kondicionih trenera sveta Đovanija Maurija koji je godinama sarađivao sa Karlom Ančelotijem u Milanu, Čelsiju, PSŽ, Realu i Bajernu.\n"On sve radi sa osmijehom, a ne protiv volje, što danas čine čak i fudbaleri u mlađim uzrastima. Cristiano je fenomen, čak i za sportiste elitnog nivoa kojem sam pripada. Govorimo o fudbaleru svjetske klase koji nakon što se u dva uutro vratimo s gostovanja u Ligi šampiona, ode u naš kamp i tamo sat vremena radi razne vježbe oporavka. On je šampion u glavi, a kao posljedica toga i u svom tijelu. On je savršen sportista. Radio sam sa sedam osvajača Zlatne lopte, ali Cristijano Ronaldo je bez ikakve sumnje najmoćniji od svih", rekao je Mauri.


EKOLOŠKA REGULATIVA: Od 2021. obavezni katalizatori u vozilima\nTehnički pregled vozila od leta 2021. godine, objašnjavaju, usloviće građane da imaju katalizatore u automobilima i navode da su katalizatori neizbežan deo izduvnog sistema svakog novog vozila u poslednjih desetak godina.\nKatalizatori uklanjaju prisustvo vode, ugljen diokosida (CO2), ugljen monoksida (CO - otrovan gas bez boje i mirisa), kao i nesagorelih ugljovodonika, koji doprinose stvaranju smoga, a takođe uklanjaju i okside azota koji su aktivni pri nastajanju kiselih kiša.\nUpotreba katalizatora je, ističu, najefikasnija metoda uklanjanja štetnih gasova, a njihova efikasnost iznosi oko 90 odsto.\nOvo je računica za benzince. Ukoliko imate dizelaša, oni imaju DPF ili filtere partikularnih čestica, koji takođe služe za prečišćavanje izduvnih gasova. Ako ste ovo izvadili iz auta (ili možda kupili auto bez ovog dela, što nije nemoguće) ili ako vam je DPF ugašen, onda će vas ponovo postavljanje ili aktiviranje koštati između 700 i 2.500 evra.


Lavrov: Naivno je očekivati da se Assad prvi povuče – Minber\nruj. 01, 2012 at 12:09 pm\nRuski ministar vanjskih poslova Sergej Lavrov izjavio je danas da bi bilo naivno očekivati da sirijski predsjednik Bashar al Assad prvi povuče vojnike iz velikih gradova, pa da čeka da opozicija uradi to isto.\nOn je rekao da je takav zahtjev jednak zahtjevu za kapitulaciju, koji Zapad i arapske zemlje nemaju pravo da upućuju, prenosi Tanjug.\n“Kada naši partneri kažu da vlada mora prva prekinuti borbena dejstva i povući sve svoje vojnike i oružje iz gradova, pa tek onda pozivaju opoziciju da uradi isto, to je potpuno neizvodljivo”, poručio je ruski šef diplomatije.\n“Ili su ljudi naivni ili se radi o nekoj vrsti provokacije”, dodao je Lavrov odgovarajući na pitanja studenata Moskovskog državnog instituta za međunarodne odnose.\nOn je istakao da Rusija ne podržava Assada niti njegovu vladu, već da zasniva svoju politiku u zavisnosti od svakodnevne situacije na terenu.\n“Bez obzira na vaše mišljenje o sirijskom režimu, u aktuelnoj situaciji, kada se u gradovima vode borbe, apsolutno je nerealno reći da je jedino rješenje jednostrana kapitulacija jedne od sukobljenih strana”, kazao je Lavrov, preneo je AFP.\n“Mi ne podržavamo nijedan režim niti bilo kojeg pojedinca u sirijskoj situaciji. Mi jednostavno zasnivamo svoju poziciju na onome što je realno”, dodao je on.\nLavrov je rekao da svi žele da Sirija bude slobodna država, ali da Zapad, praktično, otvoreno poziva na miješanje spolja.\n“Ne vjerujem da je u Ženevi mogao biti postignut konsenzus zato što su razlike u našim stavovima o Siriji bile vrlo ozbiljne”, kazao je on o sastanku Akcione grupe za Siriju koji je održan u junu.\n“Nismo se slagali, ali ne oko toga šta bi moglo da se desi u Siriji, svi se slažu da hoćemo da Sirija bude slobodna i stabilna, nezavisna i demokratska država, u kojoj se poštuju prava svih građana, uključujući prava manjina. Svi se slažu oko toga”, istakao je Lavrov.\nAli on je naveo da postoje ozbiljna neslaganja oko načina na koji treba ostvariti ovaj cilj, preneo je Itar-Tass.\n“Naše zapadne kolege i predstavnici nekih zemalja u regionu praktično otvoreno pozivaju na miješanje spolja, dok Rusija, Kina i neke druge države uvjeravaju da je neophodno da sukobljene strane odmah sjednu za pregovarački sto”, zaključio je ruski ministar.\nSAD: Po prvi put na listi terorista jevrejski doseljenici u Izraelu


Novak Đoković Fondacija organizuje radionice za roditelje dece-polaznika “Teniske akademije Novak” | PC Press\nNovak Đoković Fondacija organizuje radionice za roditelje dece-polaznika “Teniske akademije Novak”\n8. septembar 2021. 8. septembar 2021. PC Press\nProgram “Putem Šampiona” je nastao u želji da se pruzi podrška i razumevanje roditeljima dece danas malih, a sutra velikih šampiona i asova sporta. Namenjen je roditeljima ne samo polaznika Akademije koji se bave tenisom , već i dece koja treniraju ostale sportove – u Srbiji i na međunarodnom nivou. Neka od najvećih imena i legendi našeg sporta, stručnjaka i roditelja podeliće sa polaznicima radionica svoje znanje, iskustvo i pouke koje su izvukli iz svog puta ka šampionskom postolju. Zvanični partneri programa u Srbiji su renomirane kompanije Motorola i Lacoste.\nTagovi: Fondacija Novak Đoković, Motorola, Novak Đoković\n← Twitter testira funkciju bezbednog režima\nKonferencija PowerIT – dva dana jedinstvenih IT sadržaja →


Petak, 27.05.2022 17:32\n27.05.2022 15:50 V. Jankov\nImajući u vidu da su odavno izgubili šansu za lidersku poziciju, a iskreno govoreći nisu ni imali želju, te da im ne preti opasnost za ispadanje, moglo bi se reći da Bečejci turističku putuju u Bačku Palanku. Međutim, nije baš tako. Sutrašnjirival Stari Grad im je ostao dužnik i svi bi želeli da im se revanširaju za poraz 1:2 na jesenjem oproštaju sa svojim navijačima. Jer, nije to bio bezbolan...\n27.05.2022 14:53 Ašković\nNa srpskoligaškom Istoku Trayal je pre nekoliko kola obezbedio prvo mesto i ekspresni povratak među prvoligaše. Zato je sva pažnja okrenuta prema ugroženim klubovima i borbi za opstanak, gde se pored Dinama (odustao od lige) i poslednje Sloge traže još dva putnika u zonu. Rembas drži samo teorija, a da mu se pridruže najbliži su Meševo, Hajduk Veljko i Brzi brod. Budućnost je zimus...\n26.05.2022 22:53 Živko Radivojević\nNije se skoro dogodilo da u poslednjem kolu u prvenstvu Opštinske lige Pećinci, u međusobnom meču, prve dve ekipe na tabeli, rešavaju kojoj će pripasti titula! Pre utakmice u Brestaču, nedelja, 29. maj, 17.00, Kameni iz Ašanje, ima 30, a OFK Brestač 27 bodova. Jesenas, OFK Brestač je ubedljivo savladao Kamenog, kao gost, 5:1 i tako prekinuo seriju od pet uzastopnih pobeda ekipe iz Ašanje, kojoj...\n26.05.2022 18:21 Ašković\nPredposlednje kolo Srpske lige, Beograd, obeležiće derbi na Adi Ciganliji između novog prvaka i trećeplasiranog BASK-a. Biće to prilika da se šampionu uruči pobednički pehar od strane čelnika FSB, I oda priznanje od strane protivnika. Kad je borba za opstanak u pitanju, TEK Sloga ima samo teorijske šanse da se spase najgoreg i eventualno uhvati na “spavanju” Lazarevčane što je malo verovatno....\n26.05.2022 17:13 Ašković\nU Srpskoj ligi, Vojvodina, traži se pored OFK Kikinde i OFK Starog grada, još dva putnika za Vojvođansku ligu. Najugroženiji su Jedinstvo, Hajduk 1912 i Radnički iz Zrenjanina, od kojih za dvoje neće biti mesta u ligi naredne sezone. U najpovoljnijoj situaciji su Zrenjaninci koji će ugostiti Borac iz Sakula sa imperativom pobede. Radnički zahvaljujući prolećnom preporodu ima realne šanse da...\n26.05.2022 16:35 temporadio.rs\nFinalna utakmica KUP-a Fudbalskog saveza Zaječarskog okruga između knjaževačkog srpskoligaša Timočanina i zonaša BSK-a iz Bogovine odigrana je juče na Gradskom stadionu u Boljevcu. Knjaževčani su bili bolji rival i zasluženo pobedili rezultatom 3:0. U prvom poluvremenu mreže su mirovale ali odmah na startu drugog dela utakmice fudbaleri Timočanina su se raspucali i uspeli da dođu do pobede....


Duh monstruoznog zločina zakucao na vrata Brisela koji — žmuri - 17.02.2019, Sputnik Srbija\nDa li će Belgija konačno morati da plati za kolonijalne zločine koji su odneli oko 10 miliona života u Kongu? 17.02.2019, Sputnik Srbija\nanalize i mišljenja, komentari i analitika, brisel, belgija, kongo, leopold drugi, evropska unija (eu), ujedinjene nacije\n© AP Photo / Francisco SecoNacionalna zastava na zgradi Vlade Belgije.\nIzgleda da se „moralne“ pridike, koje su zemlje Evropske unije decenijama unazad držale ostatku čovečanstva, vraćaju Uniji kao bumerang. Eksperti UN su saopštili da je u belgijskim institucijama rasna diskriminacija protiv Afrikanaca „endemična“ i da bi Belgija trebalo da se izvini za zločine počinjene tokom kolonizacije Konga, kao i da plati reparacije.\nBelgijski premijer Šarl Mišel izjavio je da je zbunjen preliminarnim izveštajem eksperata Ujedinjenih nacija, mada su akcije Belgije u Kongu dugi niz godina kritikovane kao jedan od najgorih primera „kolonijalnog zlostavljanja“.\n22 Januar 2019, 18:08\nPredavač na fakultetu za medije i komunikacije Zoran Ćirjaković smatra da će izveštaj eksperata EU imati određeni uticaj u Belgiji, zato što je ta zemlja, kao i cela EU, „normativna sila“ i zato neće moći lako da odgovori na pitanja koja izveštaj postavlja. Nije samo reč o reparacijama, već i o nekim formalnim i deklarativnim navodima iz izveštaja, koji će kasnije imati neke implikacije u Belgiji.\n„Pitanje reparacija se odavno pominje i ono je u Kongu posebno akutno, zato što ne postoji onaj izgovor koji postoji kad govorimo recimo o Zapadnoj Africi ili o zemljama istočnije od Konga, kao što je Angola, a to je da su u većini drugih slučajeva, na primer u trgovini robljem, aktivno bila uključena i lokalna plemena. Pitanje reparacija u Kongu je manje sporno i teže ga je osporavati iz ugla zapadnih aktera, nego u nekim drugim afričkim zemljama“, kaže Ćirjaković.\nNa pitanje zašto zločini Belgije u Kongu nisu nazvani genocidom u izveštaju eksperata UN, Ćirjaković kaže da nije bilo „genocidne namere“, mada i neki zapadni stručnjaci tvrde da to jeste bio genocid. Međutim, reč je o jednom neobičnom slučaju genocida, jer je u velikoj meri počinjen — nečinjenjem, dodaje Ćirjaković.\nŠto znači da Belgija i pre nje belgijski kralj Leopold Drugi, čiji je Kongo bio lični posed, „svesno i namerno nisu sprečavali epidemije kolere i još nekih bolesti koje su odnele ogroman broj žrtava“.\nBroj mrtvih koji su direktno posledica zločina koje su počinili Belgijanci ili snage Afrikanaca pod njihovom kontrolom, zajedno sa preminulim od raznih bolesti u vreme kolonijalizma, procenjuje se između 8 i 11 miliona ljudi.\n© SputnikDevojčica u „Zoološkom vrtu“ za ljude u Birselu\nDevojčica u „Zoološkom vrtu“ za ljude u Birselu\nKongo je od 1884. do 1908. godine bio lični posed belgijskog kralja Leopolda Drugog, koga su zvali „kopile kolonijalizma“, a posle je postao belgijska kolonija. „Slobodna država Kongo“, kako se zvao privatni posed Leopolda Drugog, izašao je na loš glas zbog izuzetno brutalnog postupanja prema domorocima.\n„Belgijanci su razvili jedan mehanizam potpunog ignorisanja zločina u Kongu. Ima jedna jako zanimljiva četvrt u Briselu — Matonge, u kojoj živi veliki broj Kongoležana i tu postoji neverovatan paradoks da Leopold Drugi ima spomenik. Leopold Drugi je najzaslužniji za sve zlo koje se desilo u Kongu, koje je čak i po tadašnjim standardima, s kraja 19. i početka 20. veka, zgrozilo ostale Evropljanine u smislu brutalnosti, neljudskosti i okrutnosti. Istovremeno, on je bio i prosvetitelj, najveći ’heroj belgijske istorije‘ i modernizator i naravno, Belgijanci su skloni da potpuno ignorišu kolonijalni aspekt svoje istorije“, kaže Ćirjaković.\nNa sreću, jedan broj crnačkih naučnika, prevashodno iz SAD, analizirao je udžbenike i muzeje u Belgiji i oni su pokazali da je apsolutno sramotan način kako je u srednjim školama predstavljena belgijska „civilizatorska misija“ u Kongu.\nVenecuela odgovara EU: Kolonijalizam je završen pre 200 godina\n27 Januar 2019, 17:54\nI po proglašenju nezavisnosti Konga 1960. godine Belgijanci su se mešali u unutrašnje stvari zemlje na najbrutalniji i najciničniji način, kaže Ćirjaković i dodaje da belgijski oficiri i CIA stoje iza ubistva Patrisa Lumumbe, prvog premijera nezavisnog Konga.\nKao jedan od zločina Belgijanaca u Kongu koji je zanemaren, jeste i taj da je 1960. godine manje od 20 ljudi u državi veličine Zapadne Evrope, koja je tada imala 80 puta više stanovnika od Belgije, imalo fakultetsku diplomu, ističe Ćirjaković.\n„Najmoćnija slika iz kolonijalnog Konga su ljudi sa odsečenim šakama. Te zločine su uglavnom kao neku vrstu kazne vršili Flamanci, iz razloga u koje sada ne mogu da ulazim, ali postoji taj oblik brutalnosti i kažnjavanja vezan za istoriju Antverpena. Ako je neko tamo bio, videće čokolade u obliku šake i spomenik u obliku šake u jednoj od glavnih ulica, ali imamo i te monstruozne priče o usoljenim ljudskim šakama kažnjenih ’Afrikanaca‘“, kaže Ćirjaković.\nUz to, poslednji ljudski zoološki vrt, u kome su „bela gospoda“ mogla da gledaju „crne divljake“, zatvoren je u Briselu tek pedesetih godina prošlog veka, što govori o rasizmu Belgijanaca, podseća naš sagovornik.\nCC0 / Public Domain / Kažnjavanje dece-robova u Kongu\nKažnjavanje dece-robova u Kongu\nĆirjaković, koji je bio u Kongu, kaže da je to izrazito siromašna zemlja u kojoj nema mnogo fokusa na istoriju i sećanje na kolonijalizam, što je karakteristika jako siromašnih afričkih zemalja.\n„Imajući u vidu postkolonijalni period za koji su Belgijanci krivi, kao i ’nasleđe‘ koje su ostavili u Kongu, količina zle krvi prema Belgijancima zapanjujuće je mala i u mnogim krugovima društva — zanemarljiva“, zaključio je Ćirjaković.


Organska hrana iz Srbije u Evropi\nAktuelno / Štampa / Organska hrana iz Srbije u Evropi\nNa međunarodnom sajmu organskih proizvoda „Biofach“ u nemačkom gradu Nirnbergu, izlagači iz Srbije imali su veoma uspešan nastup i pregovore sa stranim kupcima sa kojima su sklopili ugovore o isporukama proizvoda u narednoj sezoni ukupne vrednosti od oko 2.5 miliona evra.\nSajam je pokazao da je interesovanje za organsku hranu na globalnom nivou veoma veliko, uprkos svetskoj ekonomskoj krizi, saopštilo je Nacionalno udruženja za razvoj organske proizvodnje „Serbia organica“.\nNa tom sajmu organskih proizvoda krajem prošle nedelje predstavilo se 2.500 izlagača iz celog sveta, a tokom četiri dana „Biofach“ je posetilo 45.000 ljudi iz preko 130 zemalja.\nPet izlagača iz Srbije ove godine se predstavilo na zajedničkom štandu koji je „Serbia organica“ organizovalo uz podršku Agencije za promociju izvoza (SIEPA) i Agrobiznis projekta Američke agencije za međunarodnu pomoć (USAID).\nSrpska preduzeća „Lion Foods“, „Foodland“ i „Herba“ iz Beograda, koja se bave proizvodnjom i preradom voća, povrća, lekovitog bilja, šumskog voća i šumskih plodova, uspešno su predstavila kvalitetan asortiman svojih proizvoda.\nPreduzeće „Ecosoil“ iz Niša je ponudilo stranim kupcima organska đubriva, u okviru nacionalnog štanda prvi put se predstavila i grupa proizvođača organskih poljoprivrednih proizvoda s područja Novog Sada.\nNacionalno udruženje za razvoj organske proizvodnje „Serbia organica“ je tokom sajma ostvarilo značajne kontakte sa nacionalnim udruženjima iz SAD, Rumunije i drugih zemalja Evropske Unije.\n„Serbia organica“ je učestvovala na sastanku posvećenom inicijativi za osnivanje budućeg svetskog trgovinskog udruženja za organske proizvode, koje je planirano za kraj 2012. godine, a biće i jedan od njegovih osnivača.


Tanjug 5. avgusta 2021. 18:47\nMENLO PARK – Bivši moderator u Fejsbuku otkrio je da je radeći svoj posao osam sati dnevno gledao „najgore stvari koje ljudi kače na ovu društvenu mrežu, kako ostali ne bi morali da ih gledaju“.\nMuškarac, koji je želeo da ostane anoniman, ispričao je za „Vajs“ o sadržaju sa kojim se susretao svakodnevno, a „od koga mu se prevrtao želudac“, preneo je sajt indy100.com, londonskog lista Independent.\nViđao je, kako je ispričao, tela preminulih, ubistva, vrlo okrutne scene ophođenja prema životinjama, gde su pojedine životinje pekli žive na roštilju, kao i eksplicitne seksualne video sadržaje. Kako je naveo, pet do deset odsto sadržaja koji je gledao svakog dana bio je „traumatizujući“.\n„Sećate se nekih slika koje ste videli i ođednom shvatite da je sa jedne strane bila naga devojka ili zastava Islamske države u pozadini, koje su morale biti obrisane po politici firme o terorizmu“, objasnio je.\nNastavio je tvrdnjom da „Fejsbuk negira da iko može da dobije postraumatski stresni poremećaj (PTSD) od tog posla“.\nU snimku za koji kaže da je napravljen tokom internog sastanka sa zaposlenim, osnivač Fejsbuka Mark Zukerberg je odbacio mogućnost mentanih problema zbog sadržaja koji zaposleni gledaju i nazvao takve tvrdnje „prekomerno dramatičnim“, navodi indy100.com.


Odigrana predstava 'Škola za ljubavnike' - www.mrkonjic-grad.com\nOdigrana predstava 'Škola za ljubavnike'\nPredstava "Škola za ljubavnike", u kojoj uloge tumače Milan Vasić, Milan Kalinić, Jelena Rakočević, Aleksandra Cucić i Bojan Stojčetović, odigrana je u petak u Kulturnom centru "Petar Kočić" u Mrkonjić Gradu. Publiku je predstava nasmijala do suza i glumačku postavu vraćala na bis.\nMilan Vasić je rekao da je riječ o veoma kvalitetnoj komediji u kojoj nema vulgarnosti.\n"Ovo mi je jedna od dražih predstava, sastavili smo savršenu glumačku ekipu i mi smo sami producenti predstave. To je životna priča i može da se igra u bilo kojem pozorištu u narednih 20 godina", rekao je Vasić, te se zahvalio mrkonjićkoj publici koja je kako kaže bila divna i kvalitetna.\nRadnja ove predstave je smeštana u Italiji, krajem 50-ih godina.Uspješan bračni par upada u životnu kolotečinu sa potrebom da se iz iste izađe po svaku cijenu. Želja za promjenama dovodi do donošenja odluka koje će im promijeniti život, pa će ih, samim tim, naizgled obični problemi, dovesti do veoma komplikovanih životnih situacija...


Dodik: Referendum nije akcija, nego reakcija – Zvornik Danas\nNaslovna/naslovna/Dodik: Referendum nije akcija, nego reakcija\nPredsjednik Republike Srpske Milorad Dodik izjavio je da referendum o Danu Republike nije akcija, već reakcija i da nije riječ o referendumu o secesiji, kako mnogi prikazuju.\nDodik je naveo da u referendumskom pitanju – “Da li podržavate da se 9. januar obilježava i slavi kao Dan Republike Srpske” nema ničega što podrazumijeva secesiju.\n“Međutim, oni koji su u svijetu uvijek spekulisali i spinovali stvari, sada su to iskoristili da to naprave kao temu broj jedan u regionu”, rekao je Dodik za RTRS.\nOn je naglasio da su međunarodni faktori u BiH nastojali da prepadnu Republiku Srpsku i da nisu uspjeli pokazati Srpsku kao lomljivu i neodlučnu.\n“Vidi se kontinuitet lošeg pristupa prema Republici Srpskoj, sve što bi Srpska uradila ili želi da uradi ili što je imala, osporava se. Kasnije se pokušava od nje učiniti remetilačka priča”, naveo je Dodik.\nPredsjednik Srpske je naglasio da je važno razgovarati sa svim ambasadorima, ali da zapadni ambasadori imaju naviku da se miješaju u unutrašnje upravljanje u BiH, te da nema kompromisa kada je riječ o referendumu o Danu Republike.\nDodik je dodao da Srpska brani svoje bazično pravo koje je u skladu sa poveljom UN.\n“Ako može Velika Britanija da se bori za svoja prava, zašto mi ne možemo da se borimo za svoja. Zato što neki zapadni ambasador u BiH iz sujete, da bi napisao dobar izvještaj, mora da napiše kako smo mi mirni i poslušni”, rekao je Dodik.\nOn je poručio da je Republika Srpska i dalje na strateškom opredjeljenju ka Evropi, ali da je brine kakva je ta Evropa i šta će s njom biti, s obzirom na to da nije ista kao prije pet godina i zbog činjenice da iz nje izlazi Velika Britanija.\n“Nisam protiv dejtonske BiH i EU, ali jesam protiv onoga što mi prodaju kao duh Dejtona, koji je nama oteo oko 80 nadležnosti, vojsku”, rekao je Dodik i ocijenio da bi BiH trebalo demilitarizovati jer Oružane snage BiH nepotrebno troše više stotina miliona KM.\nOn je poručio da su gluposti priče da će biti rata i da su one samo u funkciji zbunjivanja i prepadanja javnosti.\nDodik je glasanje hrvatskih sudija u Ustavnom sudu BiH ocijenio kao dokaz političkog uticaja i izrazio uvjerenje da to nije od hrvatskih političkih predstavnika.\n“Ustavni sud BiH modelira, prije svega, međunarodna zajednica i Bakir Izetbegović. Dvoje sudija, Bošnjaka, su visoki funkcioneri njegove partije iz ranijeg perioda”, rekao je predsjednik Republike Srpske.\nDodik je objasnio da zahtjev Srpske da bude donesen zakon o Ustavnom sudu BiH blokiraju stranci i Bošnjaci, te ukazao da je Dejtonski mirovni sporazum značajno prekršio međunarodni faktor, prije svega, visoki predstavnik u BiH, zbog čega BiH sada ima više od sto nadležnosti, a po Ustavu BiH samo devet.\nOn je naglasio da više desetina neprovedenih odluka Ustavnog suda, uglavnom u Federaciji BiH, pokazuje kakav je to sud, te napomenuo da rad suda nije regulisan zakonom već sopstvenim i pravilima koje je napisao međunarodni faktor.\nDodik je objasnio da je referendum prvi korak ka sprovođenju odluke Ustavnog suda BiH i da se Zakon o praznicima izmijeni tako da se Bošnjacima, ako ne žele, omogući da ne obilježavaju Dan Republike.\nOn je naveo da su prihvatljive i ideje da se 9. januar umjesto u Dan Republike, promijeni u dan državnosti, pa potom, ukoliko bude i dalje osporavanja, u dan nezavisnosti ili samostalnosti.\nDodik je rekao da je dobro što je i opozicija podržala referendum, ali da ima primjedbe na to kako se ko zalaže za referendum.\nKomentarišući navode u pojedinim medijima da će predsjednik Rusije Vladimir Putin uticati na njega da odustane od referenduma, Dodik je rekao da su to spekulacije, te istakao da se Rusija pokazala konzistentnom i prinicipijelnom.\n“Rusija nikada nije osporila Dejtonski sporazum i BiH kao takvu, ali nikada nije ni prihvatila da se prema Republici Srpskoj i Federaciji BiH ide sa međunarodnim nasiljem da bi oni promijenili svoje statuse. Uvijek su smatrali da je to pitanje za nas unutra”, rekao je Dodik i istako da je principijelan i stav Rusije da podržava pravo srpskog naroda na referendum.\nOn je dodao da su svi njegovi razgovori s Putinom bili u smjeru podrške Dejtonskom sporazumu, stabilizaciji mira i afirmaciji prava dobijenih tim sporazumom, te da najavljeni sastanak treba posmatrati kao sastanak u kontinuitetu.\n“Sastanak je prilika da ga upoznam o političkoj i ekonomskoj situaciji u BiH i da on objasni poziciju Rusije u unutrašnjim kretanjima i na globalnoj poziciji”, rekao je Dodik i naglasio da je Rusija važan ekonomski partner Republike Srpske.\nPredsjednik Republike Srpske pozvao je sve građane Srpske da 25. septembra izađu na referendum i daju podršku 9. januaru kao Danu Republike.\ndan rs milorad dodik posjeta putin referendum


Mesud Pezer u finalu Evropskog prvenstva\nDanas, 6. augusta, Mesud Pezer je nastupao u kvalifikacionim serijama na Evropskom atletskom prvenstvu koje se održava u Berlinu.\nU prvoj grupi kvalifikacionih serija nastupilo je 15 bacača kugle, a naš rekorder je kuglu bacio na dužinu od 20,16 m. S ovom dužinom Mesud je postigao drugi rezultat u svojoj grupi, te time ostvario direktan plasman u finalnu seriju najboljih evropskih bacača kugle.\n“Sretan sam zbog ulaska u finale Evropskog prvenstva. Čast mi je boriti se s najboljim evropskim bacačima kugle za medalju, a ponosan sam što predstavljam svoju državu na ovoj najvećoj smotri evropskih atletičara”.\nFinalna serija u disciplini bacanja kugle održat će se sutra, 7. augusta s početkom u 20:30 sati na Olimpijskom stadionu u Berlinu.\nNažalost, Hamza Alić i Kemal Mešić nisu uspjeli ispratiti svog mlađeg reprezentativnog kolegu, pa je Alić s rezultatom 19.34m osvojio 20. poziciju, dok je Mešićevih 18.70m bilo dovoljno za 27. poziciju u konkurenciji 30 takmičara.


Radovanović: Prva "Porodična šetnja" biće održana u prvoj sedmici oktobra - Novosti Plus\nPrva “Porodična šetnja” u organizaciji banjalučkog Udruženja porodica sa četvoro i više djece “Četiri plus” biće održana u prvoj sedmici oktobra kada se obilježava Međunarodna nedjelja djeteta, s ciljem promovisanja važnosti porodice i ukazivanja da je ona temelj društva.\nPredsjednik ovog udruženja Jovan Radovanović rekao je Srni da će tačan datum šetnje pod sloganom “Da nas bude više” biti naknadno saopšten.\n“Glavna misija ovog događaja je da se pokaže sva ljepota i snaga porodice, kao i da se podigne svijest građana o značaju djece i njihovog mjesta u zajednici”, naveo je Radovanović.\nOn je apelovao na Vladu Republike Srpske i gradske vlasti da podrže višečlane porodice, kako bi uticali na povećanje nataliteta.\nPrema njegovim riječima, članovi Udruženja na proljeće planiraju realizaciju projekta čiji je cilj zaštita biodiverziteta.\nOn je pozvao udruženja višečlanih porodica u Republici Srpskoj da realizuju slične projekte.\n← Banjalučka premijera filma Toma biće održana 22. septembra\nBanjac: Republika Srpska i Srbija su jedno i to je aksiom Srpstva →\nAkcija „Biramo najuređenije dvorište“ – prijave do 28. juna\n19 Juna, 2019 19 Juna, 2019 Kristina Prole\t0


Restilizovani VW Polo u stilu "mini" Golfa - Vrele gume\napr. 23, 2021 u 9:12 am\nRestilizovani VW Polo u stilu „mini“ Golfa\n23 aprila, 2021 1 komentarSeat IbizaŠkoda FabiaVolkswagenVW GolfVW Tiguan\nInteresantno, kontrola klima uređaja je preuzeta od restilizovanih Tiguana i Arteona.\n„Livestream“ premijera je trebalo da bude održana danas, ali su u Volkswagenu odlučili da nešto ranije predstave svog predstavnika iz B segmenta. Budući da se radi o redovnoj restilizaciji, promene su prilično značajne, počev od „anfasa“, koji dobija LED svetlosnu traku, koju smo već imali prilike da vidimo na osveženom Tiguanu.\nKada smo već kod svetala, farovi su takođe unapređeni, izgledaju modernije i u standardnom su LED izdanju. Kada su u pitanju bogatiji paketi opreme, VW će opciono u ponudu po prvi put staviti sofisticiranu matričnu postavku. Još vidljivije promene se tiču zadnjeg dela, gde Polo usvaja šira kućišta, nalik na onim kod Golfa, što mu daje na ozbiljnosti.\nKao što je slučaj na većim VW modelima, ali i Škodama i Seatima, naziv modela sada ponosno počiva na zadnjim vratima. R-Line dobija (nažalost) kvartet lažnih završetaka izduvnih cevi, i mada se radi o aktuelnom dizajnerskom trendu, u Volkswagenu su mogli i bez toga.\nModel sportskog izgleda standardno počiva na naplacima od 16 cola, dok niže pozicionirani modeli koriste jedinice od 15 cola.\nDolazi red i na kabinski prostor; VW je revidirao info-zabavne sisteme u svojoj gami, a najveća varijanta dolazi s ekranom osetljivim na dodir razmere 9,2 inča. Još jednu značajnu stavku čine modernije kontrolne jedinice klima uređaja, pozajmljene od Tiguana i Arteona. S restilizovanom verzijom, Polo takođe usvaja digitalni klaster instrumentacije, standardan u ponudi, što znači da je analogna verzija stvar prošlosti. Kod niže pozicioniranih modera će biti razmere 8 inča, dok u zavisnosti od nivoa opreme može da „poraste“ do 10,25 inča.\nSpisak motora uključuje uobičajene „dežurne krivce“, a počinje s atmosferskom, 1,0-litarskom jedinicom s 80 ks (59 kW) i 93 Nm, koje isporučuje preko petostepenog manuelnog menjača. Sledi 1.0 TSI, u ponudi s 95 ili 110 konja, dostupan sa sedmostepenom DSG transmisijom, koja je opcija kod slabijeg a standardna kod snažnijeg modela.\nKao što je bilo očekivano, TDI agregata nema u ponudi, ali oni koji žele da uštede mogu da se odluče za 1.0 TGI s 90 ks (66 kW) i 160 Nm, koji kao gorivo koristi komprimovani zemni gas i ima za cilj da isporuči efikasnost dizela uz smanjenje emisije izduvnih gasova.\nPerjanica je ponovo Polo GTI, ali na njega ćemo morati da sačekamo do leta, kada će imati oficijelnu premijeru. U međuvremenu, VW će restilizovanog novajliju plasirati u revidiranoj strukturi nivoa opreme: Polo, Life i R-Line, na taj način šaljući Trendline, Comfortline i Highline u „penziju“.\nTagoviSeat IbizaŠkoda FabiaVolkswagenVW GolfVW Tiguan\nŠkoda Fabia MkIV: prvi uvid u enterijer - Vrele gume каже:\n30 aprila, 2021 у 10:42\n[…] Premijera je zakazana za sledeći mesec, a novajlija iz B segmenta će po prvi put (konačno) počivati na MQB-A0 platformi VW grupe, koju koriste i Seat Ibiza i Volkswagen Polo. […]


Obilježavanje Dana sjećanja na žrtve Jasenovca | Trebinje Live\n"Dan sjećanja" na žrtve Jasenovca obilježava se povodom oslobađanja ustaškog konclogora Jasenovac, jednog od najvećih i najstrašnijih logora smrti u porobljenoj Evropi, koji istoričari nazivaju i "srpski Aušvic".\nZa datum obilježavanja uzet je 22. april - dan kada je grupa od 1.075 preostalih logoraša tog dana 1945. krenula u proboj iz logora Jasenovac, a samo njih 127 se domoglo slobode.\nSistem logora smrti takozvane NDH obuhvatao je oko 80 logora. Prema procjenama koje je na osnovu prvih ekshumacija izvršila državna Komisija FNRJ, a koje je potvrdio i Centar "Simon Vizental", u jasenovačkim logorima je nestalo 500.000 Srba, 80.000 Roma, 32.000 Jevreja i nekoliko desetina hiljada antifašista različitih nacionalnosti.\nNDH je u jednom nadmašila naciste - bila je jedina država koja je imala posebne logore za djecu - Sisak i Jastrebarsko, kroz koje je prošlo 33.000 mališana, a ubijeno blizu 20.000 dece do 14 godina starosti.


01. 10. 2015. Očekujemo otvaranje prvih pregovaračkih poglavlja u sklopu pristupnih pregovora sa Evropskom unijom\nMinistar unutrašnjih poslova dr Nebojša Stefanović razgovarao je danas u Beogradu sa savetnikom u Vladi Republike Srbije Frankom Fratinijem o pristupnom procesu Republike Srbije u Evropsku uniju, posebno o Poglavlju 24 – „Pravda, sloboda i bezbednost“.\nIstakavši da je Ministarstvo unutrašnjih poslova spremno da otpočne pregovore sa Evropskom unijom u sklopu Poglavlja 24, Stefanović je ukazao da će Akcioni plan za to poglavlje biti poslat Vladi Republike Srbije na utvrđivanje, nakon čega će, uskoro, biti predstavljen državama članicama Evropske unije.\nStefanović je naglasio da Ministarstvo unutrašnjih poslova aktivnosti po Akcionom planu realizuje kao da je on već usvojen i da će veliki broj aktivnosti biti realizovan do kraja ove godine.\n„To pokazuje da rukovodstvo Ministarstva želi da implementira sve standarde Evropske unije koji će doprineti bezbednosti svih građana, nezavisno od formalnog datuma otpočinjanja pregovora o članstvu i otvaranju pregovaračkog Poglavlja 24“, rekao je ministar policije.\nMinistar Stefanović upoznao je Fratinija i sa koracima koje Ministarstvo preuzima na planu unutrašnjih reformi.\n„Nacrt zakona o policiji upućen je Evropskoj komisiji na mišljenje, a njegovo usvajanje očekuje se najkasnije do decembra 2015. godine, čime će biti ispunjeni i navodi iz finalne verzije Akcionog plana za Poglavlje 24“, rekao je Stefanović.\nGovoreći o problemu lažnih azilanata, Stefanović je naglasio da će Ministarstvo i Vlada Republike Srbije učiniti sve da bezvizni režim za sve državljane Srbije ne bude ugrožen.\nPosvećenost procesu evropskih integracija i implementaciji pravnih tekovina Evropske unije nezavisno od političke odluke za formalno otpočinjanje pregovora, kako je naveo Franko Fratini pravi je način i argument za ubrzanje donošenja odluke o otpočinjanju pregovora u sklopu pregovaračke grupe 24.\nStefanović i Fratini zaključili su da se u narednim mesecima može očekivati otvaranje prvih pregovaračkih poglavlja u sklopu pristupnih pregovora sa Evropskom unijom.


Gojazni ljudi pozitivno reaguju kada mi lekar ponudi iskreno mišljenje o njihovoj težini, bolje nego kada takav impuls dolazi direktno od njihove porodice ili najbližih prijatelja. To je pokazala j… Više\nGrohotni smeh leči\nIskren grohotni smeh može biti efikasniji u lečenju nekih oboljenja nego moderna tehnologija, tvrde britanski naučnici. Lekari sa Univerziteta u Lidsu otkrili su da se to naročito može reći za… Više\nIako se trudnicama često preporučuje da svoju ishranu obogate suplementima sa dodatkom gvožđa, nova istraživanja govore da im pojačani unos tog elementa ne donosi nikakvu opipljivu korist. Ovo… Više\nOtkriven protein važan za prenos poruka kroz mozak\nBritanski naučnici tvrde da su otkrili protein „održavanja“ mozga. On pomaže nervnim vlaknima koja su zadužena za prenos nervnih impulsa kroz centralni nervi sistem da rade bez ikakvih pot… Više\nIbuprofen smanjuje rizik od Parkinsonove bolesti\nRedovno uzimanje ibuprofena, široko rasprostranjenog leka za sanaciju upala i smanjenje bolova iz grupe nesteroidnih antiinflamatornih lekova, može osetno smanjiti rizik od Parkinsonove bole… Više


Država plaća troškove lečenja kod privatnika, a potrebna vam je jedna potvrda – maxsanmedia.com\nDržava plaća troškove lečenja kod privatnika, a potrebna vam je jedna potvrda\nPacijenti koji na lečenje ili bilo koju medicinsku uslugu čekaju više od 30 dana, imaju pravo na refundaciju novca kojom su istu platili u privatnoj zdravstvenoj ustanovi.\nUkoliko vam u državnoj zdravstvenoj ustanovi bilo koju uslugu zakažu za više od 30 dana potrebno je da od njih zatražite potvrdu da nisu u mogućnosti da je obave. Sa tom potvrdom možete otići u privatnu zdravstvenu ustanovu i nakon obavljene usluge tražiti od zdravstvenog fonda refundaciju sredstava.\nPrimera radi, ukoliko vam u Opštoj bolnici kažu da ultrazvuk ili gastroskopiju morate čekati par meseci, ove preglede možete obaviti u bilo kojoj privatnoj poliklinici, nakon čega je država u obavezi da vam vrati novac u iznosu cene tog pregleda “kod privatnika”. Preduslov je da pre toga iz Bolnice dobijete potvrdu da oni nisu u stanju da vas pregledaju u narednih 30 dana.\nOvu mogućnost pacijentima daje Pravilnik o načinu i postupku ostvarivanja prava iz obaveznog zdravstvenog osiguranja, koji u svom članu 68 propisuje da je “osiguranom licu koje ne može da bude primljeno na zakazani pregled u roku iz člana 66. ovog pravilnika, (a koji iznosi 30 dana),zdravstvena ustanova dužna da na lekarskom uputu upiše i pečatom overi datum zakazanog pregleda ili da mu izda pisanu potvrdu.\nPrema istom članu, potvrda sadrži pismenu informaciju zdravstvene ustanove o razlozima zbog kojih osigurano lice nije primljeno na pregled, odnosno medicinsku rehabilitaciju. Potvrdu zatim potpisuje direktor zdravstvene ustanove, odnosno lice koje on ovlasti, a zdravstvena ustanova mora da vodi evidenciju o izdatim potvrdama. Takođe, prema onome što piše u narednom članu ovog Pravilnika, osigurano lice kome je na lekarskom uputu upisan datum zakazanog pregleda, odnosno izdata pomenuta potvrda, može da obavi potreban pregled ili medicinsku rehabilitaciju u privatnoj praksi ili u dopunskom radu u zdravstvenoj ustanovi sa kojom je zaključen ugovor, dok troškove pregleda snosi osigurano lice iz sopstvenih sredstava, odnosno sam pacijent.\nMeđutim, posle obavljenog pregleda, odnosno medicinske rehabilitacije, pacijent ima pravo da podnese matičnoj filijali zahtev za refundaciju troškova za pružene zdravstvene usluge u privatnoj praksi, odnosno dopunskom radu u zdravstvenoj ustanovi, koji se podnosi na posebnom “Obrascu REF-1″.\nUz zahtev za refundaciju troškova, pacijent treba da podnese: -uput za pregled u zdravstvenoj ustanovi sa evidentiranim datumom zakazivanja pregleda ili uput za pregled u zdravstvenoj ustanovi sa potvrdom iz člana 68. stav 1. ovog pravilnika -račun o plaćenom pregledu -medicinsku dokumentaciju (specijalistički nalaz i dr.) -fotokopiju zdravstvene knjižice.\nPrema ovom pravilniku, ukoliko matična filijala u sprovedenom postupku utvrdi da je zahtev osnovan, izvršiće refundaciju troškova osiguranom licu u visini stvarnih troškova, ali uz umanjenje za iznos participacije ako osigurano lice ima obavezu plaćanja participacije za pruženu uslugu.\nZvaničan obrazac možete naći na sledećem linku:\nмај 17, 2017 мај 18, 2017 maxsanmediabesplatno lečenje, prava gradjana, rfzo, srbija\nПретходно Претходни чланак: Svakoj porodilji po 10.000 dinara\nСледеће Следећи чланак: Mudrost dana


Uspešan početak nove takmičarske sezone - Ozonpress :: internet portal\nTag: Globari, moto, trka\nUsled pandemije virusa korona ovogodišnji Otvoreni moto kros šampionat Srbije, čije je održavanje u jednom trenutku čak dovedeno u pitanje, trkom Balkanskog šampionata na stazi Gajić u Globarima u blizini Kruševca, startovao je znatnim zakašnjenjem.\nOrganizatori ove manifestacije Auto moto savez Srbije (AMSS), Moto savez Srbije (MSS) i klub ”Gajić” iz Kruševca, potrudili su se da opravdaju poverenje, a gledaoci su gledali pravi moto spektakl, sa 96 takmičara iz šest zemalja. Pored domaćih takmičara, učestvovali su vozači iz Bugarske, Mađarske, Severne Makedonije, Bosne i Hercegovine i Grčke.\nTakmičari su se nadmetali u klasama MX65, MX85, MX1, MX2 koje su se bodovale za Balkanski šampionat, dok su klase MX65, MX85, MX1, MX2, MX3, MXS i MXB bodovane i za Nacionalni šampionat. Za razliku od prethodne godine kad je posebno bodovan i nacionalni šampionat, ove sezone se boduje samo Open-međunarodni šampionat, pa su u sistem bodovanja uneti i strani takmičari. Obzirom da su u pojedinim klasama pobedili strani vozači koji su vozili svetski i evropski šampionat, možemo smatrati da su rezultati naših takmičara u ovom trenutku na zadovoljavajućem nivou.\nU najmanjoj klasi MX 65 titulu prvaka poneo je D. Tsankov iz Bugarske, dok su naši najbolji vozači bili na četvrtom mestu Andrej Popović iz MK Ere, na petom Vuk Ćajić iz MK Tanasko Rajić i na šestom Luka Lazović iz GTC racing iz Kraljeva.\nAleksa Milosavljević, Termorad AMSK Čača, nastavak dobrih rezultata u jačoj klasi\nU klasi MX85 u konkurenciji 17 vozača pobedio je M. Dimitrov iz Bugarske. Najbolji predstavnik iz Srbije bio je Aleksa Milosavljević iz Termorad AMSK „Čačak“ koji je zauzeo deveto mesto.\nU klasi MX1 u konkurenciji 12 vozača najbolji je bio Ivanov iz Bugarske, dok je naš najbolji vozač bio Miloš Đorđević iz Termorad AMSK „Čačak“ zauzeo šesto mesto.\nU najzanimljivoj klasi MX2 u konkurenciji 23 vozača N. Malinov iz Bugarske osvojio je prvo mesto, dok je naš najbolji predstavnik bio Janko Railić iz MK Ere, trku završio na osmom mestu kao najbolje plasirani srpski takmičar ispred Marka Češka, Vukašina Jablanovića i Čačanina Nenada Petrovića, člana MK Tanasko Rajić.\nJanko Railić, MK Ere, Plasman u Globarima najavljuje žestoku bitku u klasi MX2\nU klasi MXB u kojoj se ne boduju strani vozači, prvo mesto je zauzeo Tamaš Martonoši iz kluba MX024, drugi je bio Đorđe Čolović iz MK „Dijamant“ a treći Milan Stojanović iz MK Tanasko Rajić.\nU klasi MX3 pobednik u konkurenciji 18 vozača, pobednik je bio D.Keramydas iz Grčke, a naš najbolji vozač je bio Vlade Rajević iz Termorad AMSK „Čačak“ na 10 poziciji.\nVlade Rajević najbolje plasirani srpski vozač u klasi MXB\nU najstarijoj klasi preko 50 godina, MXS pobedu je Vlatko Provodovski iz MK Bap racing na petom mestu. Naredna trka Balkanskog šampionata se vozi 12.07.2020.godine u Bugarskoj u Sevlievu, dok se Otvoreni šampionat Srbije nastavlja trkom u Čačku na stazi „Miloš Lijeskić“ na Jeljenu 30.08.2020.godine.\nAutor: S.Tanasković Foto: Termorad AMSK Čačak, Motofotografija\nFudbaleri: Dodatno poniženje od strane FSS\nГоран Марковић 01/07/2020 u 08:59 Odgovorite\nЧЕСТИТКЕ СВИМ ВОЗАЧИМА КОЈИ СУ ВОЗИЛИ ПО ОНАКВОЈ ВРУЋИНИ!РЕСПЕКТ ЗА ПОБЕДНИКЕ У СВОЈИМ КЛАСАМА:МИЛОСАВЉЕВИЋ,ЂОРЂЕВИЋ,РАЈЕВИЋ!


Izrael kaže da se Putin izvinio zbog komentara svog ministra o holokaustu - Radio Sto Plus\nIzrael kaže da se Putin izvinio zbog komentara svog ministra o holokaustu\nIzraelski premijer Naftali Benet izjavio je danas da je prihvatio izvinjenje ruskog predsednika Vladimira Putina zbog komentara o holokaustu koje je izneo ruski ministar spoljnih poslova Sergej Lavrov.\nU ruskom saopštenju nije bilo reči o izvinjenju, već se navodi da su dvojica lidera naglasila važnost obeležavanja nacističkog poraza u Drugom svetskom ratu, koji Rusija slavi u ponedeljak.\nBenet je potencijalno bio posrednik izmedju Rusije i Ukrajine ubrzo nakon početka invazije Moskve, ali je ta uloga dovedena u putanje kada je Lavrov dao komentare o holokaustu koji su uvredili Jevreje.\nLavrov je rekao da Ukrajina i dalje može imati nacističke elemente iako je njen predsednik Vladimir Zelenski Jevrej, i da je Hitler je takodje imao jevrejsko poreklo, tako da to ne mora da znači ništa.\nIzraelski ministar spoljnih poslova Jair Lapid koji je oštro kritikovao Rusiju zbog invazije, nazvao je Lavrovljevu izjavu „neoprostivom, skandaloznom i užasnom istorijskom greškom“.\nOn je tražio je da se Rusija izvini, a Izrael je protestovao kod ruskog ambasadora. Benet koji je umerenije kritikovao rusku invaziju, takodje je osudio Lavrovljev komentar.\n„Premijer je prihvatio izvinjenje predsednika Putina za Lavrovljev komentar i zahvalio mu što je razjasnio predsednikov odnos prema jevrejskom narodu i sećanju na holokaust“, navodi se u današnjem saopštenju.\nPosle svog jučerašnjeg razgovara s ukrajinskim predsedikom Volodimirom Zelenskim, Benet je danas i s Putinom razgovarao o evakuaciji civila iz opkoljene čeličane Azovstal u Marijupolju.


U sklopu programa podrške poljoprivrednoj proizvodnji MinistarstvA poljoprivrede, šumarstva i vodoprivrede Republike Srpske, koji se realizuje uz podršku Međunarodnog fonda za poljoprivredni razvoj (IFAD), direktori poljoprivrednih zadruga iz Novog Grada "Agrojapra" Nada Nešković Railić i "Agronova" Darko Vujanović, preuzeli su danas nova dostavna vozila, kombije, vrijednosti oko 84.000 KM.\nNačelnik opštine Miroslav Drljača istakao je da će vozila pomoći poljoprivredu djelatnost u ovim zadrugama.\n"Trudimo se da učestvujemo u svim projektima koji mogu poboljšati stanje u poljoprivredi. Ovim zadrugama je bio problem transport proizvoda i sada se nadamo da je to riješeno", rekao je Drljača.\nDanijel Egić, rukovodilac prijedorske kancelarije Resora za pružanje stručnih usluga u poljoprivredi Ministarstva poljoprivrede, šumarstva i vodoprivrede istakao je da je ovo samo jedan u nizu realizovanih projekata na području opštine Novi Grad.\nPredstavnici zadruga rekli su da će vozila poslužiti za prevoz proizvoda iz zadružne pekare, uljare, mlina i sušare u "Agrojapri", te u "Agronovi" za prevoz jagoda i krastavaca kornišona kooperanta kompanije "Prijedorčanka" i firme "Kine".\nMinistarstvo poljoprivrede, šumarstva i vodoprivrede Vlade Srpske za dostavna vozila obezbijedilo je 70 odsto, a Opština Novi Grad i zadruge po 15 odsto sredstava.


U najnovijem Mostu Radija Slobodna Evropa razgovaralo se o tome da li su odnosi između Srbije i Crne Gore na najnižem nivou od proglašenja crnogorske nezavisnosti. Sagovornici su bili dva politikologa - Dragan Đukanović, predsednik Centra za spoljnu politiku iz Beograda, i Zlatko Vujović, predsednik Upravnog odbora Centra za monitoring i istraživanje iz Podgorice.\nBilo je reči o tome da li potezi koje vlast Srbije preduzima povodom usvajanja crnogorskog Zakona o slobodi vjeroispovjesti znače mešanje u unutrašnja pitanja Crne Gore - kao što to tvrdi Podgorica, ili je to legitimna briga o položaju srpskog naroda i Srpske pravoslavne crkve u Crnoj Gori - što ističe Beograd, zatim u kojoj meri Vučić kontroliše proteste u Crnoj Gori, zašto Milo Đukanović izbegava da pomene Vučića kada govori o napadima Srbije na Crnu Goru, zašto su lideri prosrpske opozicije u Crnoj Gori uoči glasanja u parlamentu o Zakonu o slobodi vjeroispovjesti avionom vlade Srbije odleteli u Beograd, kako je srpski ministar zdravlja uvredio Crnogorce i kako je Vučić na to reagovao, zašto mitropolit Amfilohije, koji je bio oštar kritičar Vučića, sada prema njemu ima blagonaklon stav, kako se srpski vrh trudi da se na narednom popisu stanovništva poveća broj građana Crne Gore koji se izjašnjavaju kao Srbi, kao i o tome koliko ima istine u spekulacijama da je cilj Beograda da se u Crnoj Gori napravi neka vrsta Republike Srpske.\nDragan Đukanović: Tokom 14 godina od nestanka državne zajednice Srbije i Crne Gore odnosi između Beograda i Podgorice su često bili loši. Ne treba zaboraviti da nisu rešeni mnogi bilateralni problemi - od nedefinisanja državne granice do nepostojanja dvojnog državljanstva za građane dve zemlje. Zakon o slobodi veroispovesti još više je komplikovao odnose između Beograda i Podgorice.\nKao što je poznato, gospodin Vučić u potpunosti kontroliše najveći dio srpskih medija koji vode kamanju protiv Crne Gore, da ne govorimo o armiji botova kojim raspolaže Srpska napredna stranka\nDragan Đukanović: Bio je jedan period kada su iz Podgorice stizali signali da ne postoji značajnije mešanje Srbije u unutrašnje prilike Crne Gore. Čini mi se da je otvaranje pitanja statusa Srpske pravoslavne crkve u Crnoj Gori promenilo tu situaciju i da Srbija sada pokazuje želju da participira u rešavanju tog pitanja. Videli smo da se govori o nužnosti dijaloga o tom pitanju - ne samo između Srpske pravoslavne crkve i crnogorskih vlasti, nego i između Srbije i Crne Gore.\nĐukanović i Vučić različito o krizi, ali za spuštanje tenzija\nDragan Đukanović: Mislim da je Đukanovićeva uzdržanost rezultat uviđanja složenosti situacije u regionu. Na Balkanu imamo čitav niz nerešenih pitanja. Mislim da bi svako dodatno usložnjavanje odnosa na relaciji Beograd - Podgorica ostavilo posledice i na druge delove naše regije. Na Bosnu i Hercegovinu svakako, a zasiguno i na dijalog Beograda i Prištine, od čijeg epiloga zavisti budućnost Srbije i njena uklopljenost u zapadnobalkanski regionalni ambijent.\nEvidentno je da Beograd pruža podršku prosrpskim političkim partijama, ali upoređujući izjave koje stižu iz Beograda i delovanje prosrpskih političkih partija u Crnoj Gori ne bih mogao reći da ih Beograd kontroliše.\nAmfilohije: Ne slažem se sa odlukom Sinoda da dodeli orden Vučiću


Opala prodaja svih vozila, ali porastao udeo električnih automobila - Report.rs\nOpala prodaja svih vozila, ali porastao udeo električnih automobila\nBy Milos K. 09/06/2020 Najnovije, Tech\nTržišni udeo električnih automobila u Evropskoj uniji povećao se tokom i neposredno posle najoštrijeg dela sanitarnih mera zatvaranja zbog pandemije – pokazali su podaci auto-industrije, čak iako je tokom drugog tromesečja opala ukupna prodaja svih vrsta vozila.\nUdeo automobila s pogonom na baterije porastao je na 7,2 odsto u kvartalu od aprila do juna, sa 6,8 odsto u prvom ovogodišnjem kvartalu, po podacima Evropske asocijacije proizvođača automobila.\nTe brojke uključuju i vozila samo sa baterijama i priključne hibride koji elektro-pogon na bateriju koja se može puniti iz zidnog utikača, kombinuju s motorom sa unutrašnjim sagorevanjem, da bi produžili domet.\nTržišni udeo je važan jer će se proizvođači automobila ocenjivati prema proseku svoje flote po strogim novim ograničenjima emisije ugljen-dioksida koja u potpunosti stupaju na snagu sledeće godine.\nTa nova ograničenja, usmerena na borbu protiv globalnog zagrevanja, znače da proizvođači automobila moraju da proizvode i prodaju više automobila s niskim emisijama.\nUgljen-dioksid je glavni gas koji naučnici krive za globalno zagrevanje.\nU drugoj polovini ove godine najveći evropski proizvođač automobila, “Folksvagen”, pokreće prodaju svog malog modela “ID.3” samo na baterije, namenjenog električnoj opciji za masovno tržište, s cenom počev od ispod 30.000 evra.\nDo ove godine prihvatanje električnih automobila bilo je sporo zbog zabrinutosti za domet vožnje i za nalaženje mesta za punjenje i zbog viših cena.\nMeđutim, cene baterija opadaju, a konzorcijum proizvođača automobila gradi na putevima mrežu stanica za brzo punjenje. Uz to vlade su povećale subvencije za prodaju električnih vozila kao deo programa ekonomskih podsticaja čiji je cilj i ublažavanje pandemijske recesije.\nPrihvatanje električnih vozila je veće u bogatijim, zapadnim članicama EU.\nNa primer, u Holandiji je u drugom tromesečju bilo ukupno 8.137 vozila na baterije, a svega 328 u Rumuniji.\nUdeo prodaje dizel-automobila opao je na 29,4 odsto sa 31,3 u istom periodu pre godinu dana.\nProdaja dizela naglo je opala posle skandala “Folksvagena” iz 2015. godine u Sjedinjenim Državama s automobilima na dizel kojima se manipulisalo da bi se varalo pri kontroli izduvnih gasova.\nLusien Matje, analitičar e-mobilnosti iz ekološkog lobija “Transport and Environment”, rekao je da “uprkos pandemiji, prodaja električnih automobila raste neviđenom brzinom” i da električna vozila i hibridi uzimaju tržišni udeo od modela i s dizel i s benzinskim mogorima koji emituju zagađjenje koji šteti i klimi i zdravlju ljudi.\n“Godina 2020. je godina električnog automobila u Evropi”, rekao je on.\nauto Elektricni automobili prodaja udeo\nSony će do 2024. godine rešiti probleme sa PlayStation 5 zalihama


FoNet portal :: Pretraga / tagId=31542\nTag: ministarstvo pravde, Pogodaka: 8\nZa javni interes 500 miliona\nMinistarka pravde Maja Popović uručila je danas ugovore o dodeli sredstava prikupljenih po osnovu odlaganja krivičnog gonjenja za 139 projekata od javnog interesa, kojima je za projekte iz oblasti zdravstva, kulture, prosvete i socijalne zaštite raspodeljeno ukupno 500 miliona dinara, saopšteno je iz Ministarstva.\nPodrška apelacionih sudova\nGrađanska odeljenja apelacionih sudova u Beogradu, Nišu, Novom Sadu i Kragujevcu dala su načelnu podršku Nacrtu Zakona o parničnom postupku koji je izradila Radna grupa Ministarstva pravde, saopštilo je danas Ministarstvo pravde.\nOstavka Tintora, tuča advokata\nPredsednik Advokatske komore Beograda (AKB) Jugoslav Tintor podneo je danas neopozivu ostavku na funkciju predsedika Komore i predložio Skupštini komore da zakaže prevremene izbore za sve članove organa i nosioce funkcija AK Beograda, saopštila je ta advokatska asocijacija, dok pojedini mediji javljaju o sukobu i tuči advokata.\nPrevaga ogoljene sile\nUdruženje sudija i tužilaca Srbije (UST) je ocenilo da današnji sporazum Ministarstva pravde, predsednika Advokatske komore Srbije i predsednika Advokatskih komora predstavlja "prevagu ogoljene sile nad argumentima".\nSporazum sa advokaturom\nMinistarstvo pravde saopštilo je danas da je postiglo sporazum sa Advokatskom komorom Srbije (AKS) i komorama u sastavu u vezi sa Nacrtom zakona o izmenama i dopunama Zakona o parničnom postupku i da su prihvaćene primedbe AKS.\nSudske takse preče od pravde\nGrupa organizacija civilnog društva najavila je danas da će uputiti zahtev Ministarstvu pravde da hitno povuče iz procedure predloženi Nacrt zakona o izmenama i dopunama Zakona o parničnom postupku zbog brojnih propusta u načinu njegove izrade i u tekstu zakonskih rešenja, saopštiile su Građanske inicijative.\nZatvorenicima po 30 evra\nOsuđenicima, pritvorenicima i prekršajno kažnjenim licima u zatvorima u Srbiji danas je uplaćena novčana pomoć države od 30 evra u dinarskoj protivvrednosti, namenjena za ublažavanje posledica epidemije korona virusa, saopštilo je Ministarstvo pravde.\nOsuđenicima Skajp i Vajber\nOsuđenicima u deset kazneno-popravnih ustanova širom Srbije omogućeno je da posredstvom Skajpa i Vibera komuniciraju sa članovima porodica u cilju dodatne psihosocijalne podrške tokom pandemije korona virusa, saopštilo je danas Ministarstvo pravde.


I Tramp nezadovoljan posetom Parizu — gnev iskalio na Terezi Mej - 14.11.2018, Sputnik Srbija\nPredsednik SAD Donald Tramp je tokom telefonskog razgovora za vreme leta u Pariz kritikovao premijerku Velike Britanije terezu Mej, piše list „Vašington post“. 14.11.2018, Sputnik Srbija\n© AFP 2021 / Roberto SchmidtDonald Tramp\nPredsednik SAD Donald Tramp je tokom telefonskog razgovora za vreme leta u Pariz kritikovao premijerku Velike Britanije terezu Mej, piše list „Vašington post“.\nPrema podacima američkog lista, za vreme leta u Pariz u petak Mejova je pozvala Trampa na predsednički avion da mu čestita na rezultatima izbora za Kongres, na šta je Tramp reagovao izlivom nezadovoljatva. Tramp je kritikovao Mejovu zato što Britanija, po njegovom mišljenju, ne preduzima dovoljno napora da obuzda Iran. On ju je pitao i za „bregzit“ i požalio se na nepravednost trgovinskih sporazuma sa evropskim državama.\nTramp po povratku iz Pariza: Rekao sam im ne može više ovako!\n12 Novembar 2018, 14:42\nList, pozivajući se na američke i evropske činovnike, naglašava da se i Mejova i ranije suočavala sa Trampovim grubim ponašanjem, ali su ovog puta „njeni savetnici bili potreseni njegovim posebno lošim raspoloženjem“.\nList dodaje da je američki predsednik bio loše raspoložen tokom celog boravka u Parizu.\n„Iznerviralo ga je putovanje“, navodi list reči visokog činovnika iz Bele kuće.


Vesti online / Vesti / Svet / Kako je vremešni MiG-21 oborio ponos američke avijacije\nIndija tvrdi da je njen MiG-21 oborio mnogo napredniji lovac F-16 pakistanskog vazduhoplovstva. Ova vest samo na prvi pogled deluje neobično, ali vojni stručnjaci kažu za RT da indijsko vazduhoplovstvo ima mnoge skrivene adute.\nDo obaranja aviona došlo je na vrhuncu tenzija između dve zemlje do kog je došlo protekle nedelje.\nOčigledno je da F-16 ima neuporedivo naprednije karakteristike, uključujući borbeni opseg od 547 km, u poređenju sa 370 km u slučaju MiG-a 21.\n- Njegov radarski sistem mu omogućava da neprijateljsku letelicu prati sa udaljenosti od 57 kilometara spreda i 30 kilometara otpozadi. Može da prati osam meta istovremeno, sa brzim sistemom potrage i automatskog uočavanja meta u bliskoj borbi, uključujući i upotrebu vođenih raketa i topova - kaže ruski stručnjak.\n- To sve znači da je MiG-21-93 mogao lako da obori avion kao što je F-16. Osim toga, najbolji avion je uvek onaj koji ima najboljeg pilota. Ostalo su sitnice - rekao je Hodarenok za RT.\nSVET Indija: Pakistan ima dosta toga da sakrije


Ansambl “Aleksandar Nevski” održao koncert u Banjaluci Ansambl “Aleksandar Nevski” održao koncert u Banjaluci\nObjavljeno: 10. 5. 2019 u 18:04h\nU Kulturnom centru Banski dvor u Banjaluci sinoć je održan tradicionalni koncert Ansambla “Aleksandar Nevski” povodom 9. maja – Dana pobjede nad fašizmom.\n“Želimo po ko zna koji put da prenesemo poruku ljudima da ne smiju zaboraviti one koji su dali živote za mir i prosperitet bratskih naroda. Ne smijemo zaboraviti istorijske događaje koji su doprinijeli da živimo”, istakla je Milakovićeva.\nKoncertu su prisustvovale zvanice iz javnog i društvenog života Banjaluke. Ansambl “Aleksandar Nevski” nosilac je priznanja ambasadora Rusije u BiH, jer promoviše rusku i srpsku kulturnu baštinu sa posebnim akcentom na bratske odnose dva naroda. Tokom višegodišnjeg postojanja Ansambl je imao niz uspješnih nastupa u Republici Srpskoj, a osnovan je pod okriljem Ruskog kulturnog centra “Ruski mir”.


PBD BiH provodi kampanju Slavi odgovorno slavi bez vatrenog oružja\nSrijeda, 29/12/2021 17:22\n[SAOPŠTENJE] Dana 29.decembra 2021. godine Policija Brčko distrikta Bosne i Hercegovine centralnim događajem na Trgu Mladih započinje društveno odgovornu kampanju “Slavi odgovorno, slavi bez vatrenog oružja!“ na području Brčko distrikta Bosne i Hercegovine. Kampanja se realizuje uz podršku Razvojnog programa Ujedinjenih nacija u Bosni i Hercegovini (UNDP BiH) i Koordinacionog odbora za kontrolu malog oružja i lakog naoružanja u Bosni i Hercegovini u okviru projekta „Prevencije i smanjenja prisustva nelegalnog oružja u Bosni i Hercegovini” (PILLAR).\nda podigne svijest građana o opasnosti korištenja vatrenog oružja u slavljeničke svrhe tokom prazničnog perioda,\ni da promoviše odgovorno vlasništvo nad vatrenim oružjem.\nIstraživanja pokazuju da se tragedije i nesreće, usljed upotrebe vatrenog oružja, često dešavaju u vrijeme proslava. Stoga, Policija Brčko distrikta Bosne i Hercegovine apeluje na građane Brčko distrikta BiH da se uzdrže od upotrebe vatrenog oružja tokom prazničnog perioda kako najradosniji trenuci i praznične proslave ne bi završile sa tragičnim posljedicama, uz podsjećanje da je to i kažnjivo prema članu 35. stav (2) Zakona o oružju i municiji Brčko distrikta BiH, te članu 317. Krivičnog zakona Brčko distrikta BiH.\nPrethodni članakBrčko: Održan sastanak poljoprivrednika na inicijativu OC “Vermont”\nSljedeći članakPoljoprivrednici Distrikta: Politika je ušla dublje u zemlju nego što mi oremo


Bez rasprave o moratorijumu\nSaopštenje o planiranoj izgradnji naselja na Zapadnoj obali\nIzraelski premijer Benjamin Netanjahu je održao sastanak sa najbližim saradnicima iz vlade, na kojem nije bilo reči o izgradnji naselja na Zapadnoj obali.\nU saopštenju iz njegove kancelarije, navodi se da su teme sastanka bile postupanje sa flotilama koje pokušavaju da probiju blokadu Pojasa Gaze i istraga incidenta u vezi sa nedavnim pokušajem probijanja blokade koju su pokrenule Ujedinjene nacije.\nIstovremeno, palestinski predsednik Mahmud Abas je danas u Kairu razgovarao o mirovnom procesu sa egipatskim predsednikom Hosnijem Mubarakom. Abas je doputovao u Kairo i radi konsultacija sa šefom Arapske lige Amrom Musom, uoči - kako se veruje - ključnog sastanka sa ministrima inostranih poslova država Arapske lige iduće nedelje u Libiji.\nOčekuje se da na tom skupu Abas obelodani konačnu odluku o nastavku direktnih mirovnih pregovora sa Izraelom. Vođstvo Abasove Partije Fatah je u međuvremenu zatražilo od palestinskog predsednika da ne nastavlja razgovore sve dok Izrael ne produži moratorijum na izgradnju jevrejskih naselja na okupiranoj Zapadnoj obali.


Domaćoj ekonomiji od COCA-COLA Sistema 291 milion evra dodatne vrednosti – Plodna Zemlja\nDomaćoj ekonomiji od COCA-COLA Sistema 291 milion evra dodatne vrednosti\nProizvodnja i trgovina proizvodima Coca-Cola Sistema kreira 291 milion evra dodate vrednosti domaćoj ekonomiji, što iznosi 0,6 odsto BDP-a Republike Srbije.Čak42 miliona evra čini direktnu dodatu vrednost za srpsku privredu kroz nabavku resursa u zemlji, plaćanje zarada zaposlenih i direktnih poreza, dok se indirektni uticaj procenjuje na 249 miliona. Sistem direktno zapošljava 1.700 ljudi, a podržava još 14.400 radnih mesta u povezanim delatnostima i sektorima privrede, što je ekvivalent 0.6 odsto celokupnog tržišta rada u Srbiji.Korist od ukupne potrošnje i trošenja na proizvode Coca-Cola Sistema, pre svega je imala država Srbija, u čiji budžet se, na ime PDV –a, slilo 76 miliona evra. Ovo su najnoviji rezultati uticaja Coca-Cola sistema na domaću ekonomiju predstavljeni u četvrtoj studiji pod nazivom ”Društveno-ekonomski uticaj Coca-Cola sistema u Srbiji”.\nZnačaj akvizicije kompanije Bambi, a samim tim i uticaja celokupnog Coca-Cola sistema na domaću privredu potvrdio je i Marko Čadež, predsednik Privredne komore Srbije:\n„Akvizicija koja je ostvarena može se slobodno nazvati istorijskom, jer Coca-Cola dugo nije ulagala u slatki program bilo gde u svetu, pa je veliki korak to što je Srbija bila prva u koju je odlučila da uloži značajan novac kupovinom Bambija. Bambi je fantastična kompanija koja svake godine sa svim svojim proizvodima u celom regionu beleži ogroman rast. Kada se to spoji sa svim onim što planetarno popularna Coca-Cola može da ponudi, jasno je koliko je to važno i koliko doprinosi našoj privredi“, izjavio je Marko Čadež koji je ujedno iskoristio priliku da pozove građane da se pridržavaju propisanih mera, ali i donosioce odluka da mere prilagode potrebama privrede.\nCoca-Cola sistem važan za ekonomiju i društvo Srbije\nCoca-Cola sistem u Srbiji je četvrti put angažovao renomiranu konsalting firmu specijalizovanu za sprovođenje procena društveno-ekonomskog uticaja Steward Redqueen da analizom utvrdi u kojoj meri ovaj sistem doprinosi domaćoj privredi putem zapošljavanja, prihoda i poreza, a gde se uticaj deﬁniše u odnosu na dodatu vrednost i stvaranje radnih mesta. Izrada i predstavljanje studije sastavni je deo aktivnosti Coca-Cola sistema u zemljama u kojima posluje, a ove godine je u predstavljanje i tumačenje rezultata u Srbiji uključen i profesor i prodekan Ekonomskog fakulteta Univerziteta u Beogradu Dragan Lončar.\nOn je u svom izlaganju posebno istakao da su merljivi indikatori još jednom pokazali koliko je Coca-Cola sistem važan za ekonomiju i društvo Srbije. Taj doprinos se ogleda kroz uticaj na kreiranje BDP, podržavanje zaposlenosti, ali i nemerljivi kvalitativni uticaj na lokalnu zajednicu i društvo u celini, kroz čitav niz društveno odgovornih inicijativa, poput podrške mladima, osnaživanja žena, promocije preduzetništva ili podizanja ekološke svesti. Svi rezultati studije vode ka jednom zaključku: Coca-Cola sistem je srpska kompanija koja angažuje domaće dobavljače, zapošljava domaću radnu snagu, sarađuje sa domaćih distributerima i maloprodavcima, opslužuje domaće potrošače, pomaže lokalnu zajednicu i partnerski sarađuje sa organima Republike Srbije.\nSa predstavljanja rezultata studije\nBambi pojačanje Coca-Cola sistemu 2019.\nCoca-Cola sistem je 2019. je dobio veliko pojačanje u vidu kompanije Bambi, jednog od lidera u konditorskoj industriji naše zemlje. Dragan Stajković, generalni direktor kompanije Bambi je istakao da je veoma zadovoljan što ta kompanija može da se razvija u velikom sistemu kao što je Coca-Cola, ali i da značajno doprinese rastu grupacije svojim uspešnim poslovanjem:\n„Kao novi član Coca-Cola HBC porodice, Bambi je dobio novu razvojnu šansu, ali i mogućnost da kroz doprinos razvoju celokupnog sistema značajno doprinese i razvoju naše zajednice. Kompanija Bambi posluje na tržištu Srbije više od pola veka i svakodnevno se razvija i napreduje. Postavši deo multinacionalnog sistema kakva je Coca-Cola HBC pružena nam je mogućnost da dodatno unapređujemo kvalitet naših proizvoda i da naš potencijal pokažemo i na mnogim inostranim tržištima”.\nČetvrta studija ”Društveno-ekonomski uticaj Coca-Cola sistema u Srbiji” nadovezuje se na prethodne procene izrađene 2011, 2013, 2015. i zasniva se na finansijskim podacima iz 2019. godine. Prema najnovijim rezultatima, u 2019. godini, potrošači u Srbiji potrošili su u proseku 486 miliona evra na proizvode Coca-Cola sistema. Od toga, 431 milion evra potrošeno je na 448 miliona napitaka u zemlji, dok je 55 miliona evra potrošeno na 10 miliona kilograma proizvoda kompanije Bambi, navodi se u saopštenju.\nTagoviBambi Coca-Cola HBC Srbija Marko Čadež Siniša Mali\nSUMIRANJE REZULTATA PKS 2020. Sačuvana ekonomska baza, zadržan nivo investicija\nDELOITTE Deset najvećih svetskih proizvođača luksuznih proizvoda ostvaruje više od polovine sveukupnih globalnih prihoda od prodaje luksuznih proizvoda


Šesti sajam meda - RTV Šabac\nŠesti sajam meda\n11. oktobar 2019. 15:07\nMeđunarodni Sajam meda, šesti po redu, u organizaciji Grada, Odeljenja za poljoprivredu i šabačkih udruženja, održan je danas u pešačkom delu Karađorđeve ulice. Na Festivalu je učestvovalo oko 40 izlagača pčelarskih proizvoda, ali i proizvođači opreme.\nGrad Šabac već 10 godina ima dobru saradnju sa pčelarskim udruženjima, a zbog podsticaja za ovu poljoprivrednu delatnost na teritoriji grada ima preko 22.000 košnica. Grad Šabac je danas je lider ne samo po proizvodnji meda i broju košnica, već i po edukovanosti pčelara.\nDušan Kostadinović, zamenik gradonačelnika Šapca otvorio je šesti Međunarodni festiva meda i tom prilikom rekao da je namera grada Šapca da pomogne proizvodnju, plasman meda i promociju pčelara i pčelarstva.\nPčelari našeg kraja smatraju da imaju svetlu budućnost i nadaju se da će se ovakav festival organizovati i narednih godina.\nIzlagači su na šestom Međunarodnom sajmu meda imali priliku da razmene iskustva, posetioci da probaju i kupe kvalitetan med, a ova manifestaja našla je mesto i u turističkoj ponudi grada.


Poziv na protest u Luksemburgu povodom sramnog hapšenja komandanta Orića - Identitet.LU\nAutor članka: Ceman 22 lipnja, 2015 12:19\nPovodom sramnog hapšenja ratnog komandanta odbrane Srebrenice Nasera Orića prošle sedmice u Švicarskoj, u Luksemburgu će se ispred Ambasade Švicarske održati mirni protest.\nInicijator protesta je Bošnjačka kulturna zajednica (BKZ) Luksemburga, a plemenita inicijativa je već snažno podržana od strane mnogih drugih respektabilnih udruženja koja okupljaju Bošnjake u Luksemburgu.\nProtest će se održati u petak, 26. juna nakon džume namaza, s početkom od 15:00 časova, ispred Ambasade Švicarske u centru grada Luksemburga.\nAmbasada Švicarske u Luksemburgu:\nHapšenje Nasera Orića, dokazanog heroja odbrane Bosne i Hercegovine od udružene srpsko-hrtvatske agresije izazvalo je salvu nezadovoljstva među Bošnjacima u matici Bosni, ali i u Sandžaku, Kosovu, te širom razasute bošnjačke dijaspore. Očigledno je da hapšenje Nasera Orića po poternici Srbije predstavlja sraman udarac u lice preživjelim žrtvama stravičnog genocida koji se desio u Bosni.\nProtestu u petak prethodiće koordinacioni sastanak organizatora skupa na kojem su pozvani predstavnici svih udruženja i džemata koji okupljaju Bošnjake u Luksemburgu. Sastanak će se održati u srijedu, u 18:00 časova u kafiteriji džemata CCIL na Mameru.\nNapomenimo na kraju da je protest već u fazi prijave kod lokalnih vlasti, te da se očekuje i značajnije prisustvo novinara.\nBKZ Luksemburga podsjeća Bošnjake Luksemburga ali i sve druge Bošnjake, da je ramazan mjesec pobjeda, te poziva sve bošnjačke patriote da se pokrenu i daju svoj doprinos kako bi naš komandant Naser ramazanske dane provodio u krugu svoje porodice i svojih prijatelja, kako i dolikuje komandantu njegovog kalibra. Uvjereni smo, što je Međunarodni sud pravde u hagu i potvrdio, jedini grijeh našeg komandanta je taj što je nastojao suprostaviti se četničkom fašističkom naumu brisanja sa lica zemlje čitavog jednog naroda.\nZa sve informacije u vezi protesta obratiti se na e-mail: bkz.lux@gmail.com\n29 ožujka, 2019 Novih 6 bunara Bošnjaka Luksemburga: Ukupno 48 od početka akcije (FOTO+VIDEO)


Miroslav Lajčak: O BiH danas više niko ne priča… | Poskok\nMiroslav Lajčak: O BiH danas više niko ne priča…\nSituacija je takva da, nažalost, niko ne priča o Bosni i Hercegovini. Priča se o Srbiji, Albaniji, Kosovu i Makedoniji. Ovo je danas u Briselu, uoči početka sastanka ministara vanjskih poslova zemalja Evropske unije, izjavio slovački ministar vanjskih poslova Miroslav Lajčak.\n„BiH je danas u kategoriji da se o njoj ne priča. U istoj kategoriji je bila moja zemlja 1997. godine kad je bilo prvo proširenje EU i NATO-a. Naši susjedi su bili pozvani, a o nama niko nije pričao. Danas smo, međutim, jedna od najuspješnijih novih članica“, kazao je Lajčak, bivši visoki predstavnik u BiH.\nUpitan da li bi visoka komesarka EU za sigurnosnu i vanjsku politiku Catherine Ashton, po uzoru na razgovore Beograda i Prištine, mogla slične razgovore povesti u BiH, kazao je kakav smisao to ima, ako nema volje domaćih političara. „Možemo da imamo desetak međunarodnih izaslanika, ali mora postojati spremnost kod kuće.“\nZato je njegova poruka BiH da sve može da se nadoknadi, sve može da se uradi, “ali treba da se uozbiljimo”. Smatra da BiH ima dobar potencijal, izuzetne ljude i zaslužuje bolju perspektivu, ali odgovornost je na političkim liderima, piše novinska agencija Fena.\n„Odluka koju trebamo donijeti danas trebala bi služiti kao poruka da jednostavno na takav način ne možemo da idemo dalje“, smatra Lajčak.


Novi program EU namenjen lokalnom razvoju u Srbiji vredan 30 miliona | Nova Ekonomija\nNovi program Evropske unije "EU Pro Plus" koji je počeo 14. aprila treba da doprinese društvenom i ekonomskom razvoju 99 lokalnih samouprava u Srbiji. Ukupna sredstva za sprovođenje tog programa, koji će trajati tri godine, iznose 30 miliona evra.\nProgram će se sprovoditi u regionima Šumadije, Zapadne, Južne i Istočne Srbije gde bi treblo da poboljša upravljanje teritorijalnim razvojem, podršku ekonomskom rastu, kao i na unapređenje socijalne infrastrukture i kohezije.\nTokom prethodne decenije EU je, kako se navodi, pružala podršku lokalnom razvoju, a sada kroz novi program uvodi sveobuhvatni i održivi pristup teritorijalnom razvoju.\nKako se navodi biće podržani i projekti iz oblasti konkurentnosti, infrastrukture i društvene kohezije, koji će se birati putem javnih poziva.\n"Srbija je pokazala do sada da ume odgovorno, namenski i transparentno da koristi fondove Evropske unije", rekla je ministarka za evropske integracije Jadranka Joksimović.\nOna naglašava da je ravnomerni ekonomski razvoj važna tema u pregovačkom poglavlju 22, koje se odnosi na regionalnu politiku i pripremu za korišćenje strukturnih instrumenata EU.\nIZGLEDI ZA EKONOMSKI OPORAVAK SVE BOLJI, ALI NE I U EU\nJoksimović je pozvala sve zainteresovane organizacije da pripreme dobre projekte za sprovođenje programa.\nOna napominje da će preduzetnici, a posebno ranjive kategorije, žene i mladi, na najbolji način moći da iskoriste sva dostupna sredstva.\nŠef Delegacije Evropske unije u Srbiji, ambasador Sem Fabrici naglsio je da će se u okviru EU PRO Plus ulagati u infrastrukturu i doprinosiće se unapređenju opšteg ambijenta za poslovanje u Južnoj Srbiji, a sve u cilju podsticanja lokalne privrede.\n"Čvrsto smo uvereni da mikro, mala i srednja preduzeća predstavljaju osnovu svake savremene privrede, zato EU PRO Plus nastavlja putem prethodnih programa i usredsređuje se na podsticanje razvoja privatnog sektora koji predvode preduzetnici", podsetio je Fabrici.\nPrema rečima direktorka kancelarije UNOPS-a u Srbiji, organizacije koja sprovodi program, Mikele Telatin, EU PRO Plus će se oslanjati na eskpertizu koju je UNOPS stekao tokom poslednjih decenija u sprovođenju projekata namenjenih za lokalni razvoj u Srbiji.\nProgram će realizovati Ministarstvo za evropske integracije, a sprovodiće ga Kancelarija Ujedinjenih nacija za projektne usluge (UNOPS).


Republika / Dominantna predstava Francuza za prvo mesto u grupi!\nDominantna predstava Francuza za prvo mesto u grupi!\nčetvrtak, 5. 9. 2019.| 16:32\nKošarkaši Francuske savladali su Dominikansku Republiku rezultatom 90:56 i obezbedili prvo mesto u svojoj grupi G na Mundobasketu u Kini.\nFrancuzi sigurni u svojoj grupi\nFrancuska je na Svetsko prvenstvo došla sa velikim ambicijama i velikim željama, a pravi pokazatelj toga je i dominantno završena grupna faza, pošto su Francuzi ostvarili sve tri pobede.\nGrci slomili Novi Zeland, Janis pokazao da ima mentalitet pobednika - Japan osetio moć Amerikanaca!\nU poslednjem kolu su prosto pregazili Dominikansku Republiku koja se u narednu rundu takmičenja plasirala sa druge pozicije, uprkos ubedljivom porazu od 34 poena razlike.\nFrancuska je zatvarala reket u dominantnom maniru ostavivši Dominikanu na svega 8 postignutih poena za 10 minuta košarke u prvoj deonici. U drugoj četvrtini, Dominikana se već malo navikla na ritam utakmice i postigla dvocifren broj poena, ali je svakako imala veliki zaostatak na poluvremenu.\nTokom drugih 20 minuta, Francuzi nisu imali previše problema sa kontrolom utakmice i hrabru Dominikansku Republiku limitirali na 56 postignutih poena, dok su oni umalo došli do "stotke".\nFantastična utakmica Australije i Litvanije: Kenguri slavili za maksimalno prvo mesto!\nViktor Lus jedan od heroja Dominakane u dosadašnjem delu takmičenja je bio i najefikasniji pojedinac svog tima sa 12 poena, dok je Sadiel Rohas imao 8.\nŠto se tiče Francuske, Nando de Kolo, Rudi Gober i Evan Furnije su bili dvocifreni sa 15, 13, odnosno 10 postignutih poena. Tako će se u narednoj fazi iz grupe G naći Francuska i Dominikanska Republika, dok će jedan od favorita Nemačka, kao i Jordan završiti takmičenje u grupnoj fazi.\nŠok u dva dana: Turci umalo dobili Amere, sada izgubili od Čeha i ispali sa SP!\nSport Kina Košarka Mundobasket 2019 Košarkaši Francuske Košarkaši Dominikanske Republike košarkaška reprezentacija Francuske Svetsko prvenstvo u košarci\nSkola uništio Trikolore: Argentinski čas košarke Francuzima za plasman u veliko finale!\n(VIDEO) Neverovatan poraz Crne Gore u Lionu od Francuske!


Otkup iPhone 12 telefona\nNajkvalitetnija i najbezbednija iPhone 12 mobilnih telefona moguća je i u Srbiji – na jednom mestu u X mobile servisu.\nIako je ovo relativno nov telefon kako na našem tako i na svetksom tržištu, većina specijalizovanih radnji još uvek ne vrši otkup ovih telefona dok se oni ne „pokažu“ kako treba. Međutim, to nije slučaj sa napom kompanijom jer svim korisnicima ovih teleona koji su kupili ovaj uređaj i žele da ga prodaju – nudimo najbolje otkupne uslove.\nDugi niz godina smo u poslu, uspešno se bavimo otkupom iPhone 12 telefona tako da iza imena naše kompanije stoje mnogobrojni zadovoljni klijenti (u ovom slučaju prodavci) kao i mnogobrojni otkupljeni telefoni.\nS obzirom na činjenicu da je ovo jedan od premium telefona, svesni smo i njegove tržišne cene, a za sve vas koji se iz bilo kog razloga odlučujete da prodate svoj uređaj – stojimo na raspolaganju.\nRedovno pratimo svetku mobilnu industriju, tako da ćemo vam ponuditi najbolej otkupne cene, svakako mnogo povoljnije od konkurencije, a ukoliko nam ne verujete – jednostavnim pozivom to i proverite. Stojimo vam na raspolaganju.\nUkoliko niste sigurni koja je tržišna cena vašeg mobilnog telefona, naš stručni tim sa dugogodišnjim isksutvom će besplatn izvršiti procenu, i ukoliko ste se odlučili da prodate reći vam realnu cenu tako da nećete dozvoliti mnogim kupcima da vas zavaravaju – jer telefon vredi onoliko u kakvom je stanju i koji je nivo očuvanosti svakako.\nZa sve vas koji posetujete iPhone 12 telefon i želite da ga prodate iz bilo kog razloga – na pravom ste mestu – stojimo vam na raspolaganju u svako doba dana.\nJedan od najpopularnijih trenutno telefona na svetkom tržištu svakako je iPhone 12 koji je pružio potpuno novi doživljaj korišćenja pametnih telefona. Bez obzira na stanje i ispravnost vašeg uređaja, mi smo tu da ukoliko ste rešili da prodate svoj uređaj mi vama ponudimo najbolju tržišno otkupnu cenu.\nOtkup telefona vršimo na teritoriji cele Srbije, ali ukoliko ste u Beogradu u svakom trenutku možete doći do našeg predstavništva. Najbolje je da koristite kontakt formu preko sajta ili neki od drugih vidova komunikacije (poziv, sms) zakažete sastanak sa našim predstavnikom i dogovorite procenu telefona.\nSama procena telefona je potpuno besplatna za vas kao prodavca, a mi ćemo vam u tom trenutku na osnovu svih parametara kao i kretanju cene na svetkom i srpskom tržištu ponuditi najbolje uslove otkupa.\nNajviše realne cene za otkup iPhone 12 telefona na jednom mestu – uverite se i kontaktirajte nas već odmah\nCategory: Otkup iPhone telefonaBy Servis telefona 26 oktobra, 2020\nOtkup iPhone 12 pro i 12 PRO MAX telefona\nOtkup iPhone 12 i 12 mini telefona


Demos odlučio da ostaje u Vladi izbornog poverenja\nGlavni odbor Demos-a odlučio je da ostane u crnogorskoj Vladi izbornog poverenja da bi kontrolisao proces uoči parlamentarnih izbora zakazanih za 16. oktobar.\nDemos, na čijem je čelu Miodrag Lekić, smatra da je bolje ostati u Vladi, nego je napustiti, jer je ako se ostane moguće "sprečiti zloupotrebe i koruptivne radnje" koje su, kako se navodi, karakterisale prethodne parlamentarne izbore.\nNeparlamentarna Udružena reformska akcija (URA), Demos i Socijaldemokratska partija (SDP) su proletos ušle u Vladu izbornog poverenja, ali je nedavno odlučila da iza]e iz nje, uz obrazloženje da u Vladi postoje opstrukcije vladajuće Demokratske partije socijalista (DPS).\nPrema najavama, SDP će o svom statusu u crnogorskoj vladi odlučiti 22. avgusta. Predstavnik Demosa Goran Danilović je ministar unutrašnjih poslova u Vladi Mila Đukanovića. Opozicioni Demokrarski front nije hteo da učestvuje u Vladi, jer je na svojim uličnim protestima, od jeseni 2015. godine, uporno tražio smenu Vlade Mila Đukanovića.\nNeki politički analitičari su ranije procenili da će opozicija izaći iz Vlade da bi stvorila situaciju u kojoj će osporiti rezultate i ovih parlamentarnih izbora. Iz nekih opozicionih partija ovih dana su upućene poruke da bi možda trebalo razmišljati i o odlaganju oktobarskih izbora, ali je predsednik Crne Gore Filip Vujanović kazao da nema nikakvih razloga za to.


Sony studija slučaja | Develor.rs\nDevelor multisite > Develor.rs > Naša najbolja iskustva > Sony studija slučaja\nPruži visoko kvalitetan program na našim najvećim tržištima.\nOdrži program obuke, ali i da radi sa nama u fleksibilnom okruženju, orijentisanom ka ostvarivanju poslovnih rezultata, tako da na taj način možemo da postignemo pravi razvoj kompetencija zaposlenih.\nPonudi rešenje u potpunosti prilagođeno našoj korporativnoj kulturi i internim procesima.“\n“Veliko nam je zadovoljstvo da radimo sa Develorom, s obzirom na to da njihova rešenja u potpunosti zadovoljavaju navedene kriterijume, i što je još važnije, pokazali su težnju da sa svojim klijentima uspostave dugoročnu saradnju zasnovanu na poverenju i poslovnoj etičnosti.“\nPonovno procenjivanje i komentarisanje rezultata 360˚ fidbeka.\n“Sarađujemo sa kompanijom Develor od 2009. godine u okviru Akademije. Obzirom na uspeh koji je postignut nakon završetka prvog programa, odlučili smo da nastavimo saradnju i omogućimo obuku narednoj grupi lidera u 2012. godini.“


Nova Teova pobeda, i ponovo rekord karijere. U NBA, naravno...\nNedeljnik\t27.01.2018 12:52\nMiloš Teodosić zabeležio je novi rekord karijere u pobedi Los Anđeles Klipersa nad Grizlisima u Memfisu od 109:100.\nU pobedi svog tima, Teodosić je učestvovao sa 18 poena (4/7 za dva, 3/8 za tri), četiri asistencije i jednim skokom za 27 minuta, koliko je proveo u igri.\nNajzaslužniji za pobedu gostiju bio je Lu Vilijams sa 40 poena (8/9 za dva, 4/10 za tri), deset asistencija i četiri ukradene lopte.\nBlejk Grifin je imao 14 poena, osam uhvaćenih lopti i pet asistencija, a Diandre Džordan 15 poena i devet skokova.\nKod domaćina je najefikasniji bio Džarel Martin sa 17 poena i šest skokova, a Mark Gasol je ostvario 13 poena, 12 skokova i 10 asistencija.\nKlipersi posle 48 utakmica imaju 24 pobede, i zauzimaju deveto mesto na Zapadu, sa pobedom manje od Denver Nagetsa.


Ministarstvo državne uprave i lokalne samouprave | Važno učešće civilnog društva u kreiranju javnih politika\n1. novembra 2019. Važno učešće civilnog društva u kreiranju javnih politika\nZa jačanje saradnje sa civilnim sektorom , pored zakonodavnog okvira, veoma je važno i transparentno finansiranje i participacija civilnog društva u kreiranju javnih politika, rekla je pomoćnica ministra Ivana Antić.\nOna je na konferenciji „Dijalogom na korak bliže građanima i građanima“ podsetila da je 2009. godine usvojen Zakon o udruženjima, kojim su liberalizovani uslovi za osnivanje udruženja.\n„Zakonski okvir je veoma važan za dalju nadogradnju u ovoj oblasti i jačanje civilnog sektora“, rekla je ona.\nPodsetila je da je uporedo pravna analiza pokazala da je naš zakonodavni okvir o ovoj oblasti dosta dobar u poređenju sa zemljama u okruženju, ali i nekim zemljama sa dužom demokratskom tradicijom i dodala da postoji prostor i za dalje unapređenje.\nDržavni sekretar Ivan Bošnjak rekao je da je realizacija Akcionog plana za primenu Strategije za reformu javne uprave pokazala da uspeh njene implementacije zavisi od mogućnosti da se dođe do što širih slojeva srpskog društva, a kao pouzdan partner u ovom poslu pokazale su se upravo organizacije civilnog društva.\n„Ono što nas sve zajedno čeka u narednom periodu, obzirom da smo otpočeli posao na izradi nove Strategije reforme javne uprave, je da nastavimo da razvijamo demokratski dijalog kao način za uključivanje građana u donošenje odluka i da na taj način približavamo stavove onih koji donose odluke sa onima na čiji će svakodnevni život, nadamo se samo pozitivno uticati“, rekao je Bošnjak.


Redžović: Izuzetno dobar rezultat Srbijagasa u 2019. godini NBS izrekla lani 18 novčanih kazni bankama i osiguravačima Farma lešnika na 50 ha, pomoć iz IPARD programa Nagrade "Planeta Biznis" dobili Filpović, Zoja Kukić i DDOR Srbija jedan od lidera u privlačenju stranih investicija Finansijska podrška EBRD-a širenju SIAD grupe u Srbiji Mali: Modifikovaćemo "švajcarsku formulu", penzije će biti veće CG: Od maja uvođenje avio linije sa ZG Okrugli sto o jačanju turističke saradnje Srbije i Egipta Milanovićev savetnik: Regulisati rad nedeljom Misija MMF od sutra u SRB, sastanak sa Malim Sektor turizma u Francuskoj ozbiljno pogođen koronavirusom RCC na Sajmu u Beogradu predstavio Put balkanskih spomenika U Hrvatskoj se prodaju kuće za jednu kunu Huavej ima najviše 5G ugovora u Evropi DW: Ćutnja o astronomskim dugovima Amerike Španija želi da stane na kraj klađenju i igrama na sreću Ponuda Pomoravlja na Sajmu turizma Promotivna ponuda za boravak u „Dunav turistu“ na Zlatiboru Bojović: Rezultati pojednostavljene procedure su odlični\nObjavljeno: 11.08.2019, 20:33:13 , 20:34:20\nUlcinj planira uzgoj lososa, sportski i kargo aerodrom, rizort\nPredsednik opštine Ulcinj Ljoro Nrekić najavljuje do kraja godine gradnju fabrike za uzgoj lososa, a u potrazi su za investitorom koji će graditi turistički kompleks na brdu Mavrijan kod Valdanosa, čija će vrednost biti više stotina miliona evra.\nPODGORICA - Predsednik opštine Ulcinj Ljoro Nrekić najavljuje do kraja godine gradnju fabrike za uzgoj lososa, a u potrazi su za investitorom koji će graditi turistički kompleks na brdu Mavrijan kod Valdanosa, čija će vrednost biti više stotina miliona evra.\nImamo projekat koji je vredan 130 miliona evra, imamo investitora. To je fabrika za uzgoj lososa na Port Mileni i ujedno gradnja aerodroma u Ulcinju koji će biti sportski, pa onda za kargo avione, da bi se taj losos dopremao do Rima pa onda bio distribuiran dalje. Tu bi se zaposlilo 500 ljudi, rekao je Nrekić za TV Nova M.\nTagovi: Ulcinj uzgoj lososa


Gebrüder Weiš - 15 godina uspešnog poslovanja u Srbiji\nGebrüder Weiš – 15 godina uspešnog poslovanja u Srbiji\nTanjug 23. oktobra 2019. 13:45\nBEOGRAD – Gebrüder Weiš, najstarija transportna i logistička kompanija na svetu, uspešno posluje na srpskom tržištu već 15 godina i u tom periodu kontinuirano je širila portfolio usluga, a prošlu godinu završila je sa ostvarenim prometom od 28 miliona evra, saopštili su danas predstavnici te kompanije.\nDanas klijentima nudi usluge drumskog, vazdušnog i pomorskog transporta, carinjenja, skladišne logistike, od nedavno i Home Delivery uslugu, a fokus će i u narednom periodu biti na dualnom obrazovanju i internoj obuci zaposlenih, rečeno je danas na predstavljaju poslovanja te kompanije.\nGebrüder Weiš je takođe jedan od pionira na tržištu Srbije sa svojim dualnim obrazovanjem u logistici.\nIzvršni direktor kompanije Volfram Zenger-Vajs (Wolfram Senger-Weiš) rekao je novinarima da je ponosan što u Srbiji pružaju kompletan paket logističkih usluga visokog kvaliteta.\n„To nam omogućava da rešimo sve logističke izazove za naše klijente u Srbiji i regionu“, rekao je on i dodao da je sa više od 90 lokacija u ovom regionu i već etabliranim redovnim rutama, Gebrüder Weiš vodeća logistička kompanija u centralnoj i jugoistočnoj Evropi.\nKako je rekao novinarima, još od svog dolaska na tržište Srbije 2004. godine, Gebrüder Weiš beleži stalan rast. Ima oko 250 zaposlenih, a godišnji promet se kreće između 25 i 30 miliona evra.\nKako ističe Zenger Vajs, poslovna klima u Srbiji je zanimljiva, i specifično je to što iako nije članica EU ipak sarađuje sa stranim kompanijama i privlači investitore.\n„Tržište Srbije je privlačno za logističke kompanije jer je ona zbog lokacije strateški pogodna za proširenje poslovanja“, istakao je Vajs.\tKompanija je uložila više od 16 miliona evra u logističke terminale, opremu, poslovne zgrade, parking prostor i nekretnine.\nDanas, ovo specijalizovano logističko preduzeće zapošljava oko 250 ljudi na tri lokacije u Srbiji- Dobanovcima, Nišu, Strojkovcu kod Leskovca i nudi svojim klijentima logističke usluge na prostoru od 20.000 metara kvadratnih.\nU 2018, kompanija je ostvarila promet od 28 miliona evra i realizovala oko 340.000 pošiljki. Oko 80.000 tih pošiljki Gebrüder Weiš je isporučio direktno na kućnu adresu krajnjim kupcima širom Srbije.\nVelika potražnja za tom specijalizovanom uslugom je pre svega rezultat snažnog rasta e-trgovine, ističu predstavnici kompanije.\nMeđu proizvodima koji se transportuju su veš mašine, frižideri i nameštaj (bela tehnika i mali kućni aparati)..\nPored Srbije, Gebrüder Weiš takođe nudi svoje usluge kućne dostave u drugim zemljama istočne i jugoistočne Evrope i u Austriji.\nPored osnovne delatnosti drumskog, vazdušnog i pomorskog prevoza i logistike, kompanija upravlja i nizom visoko specijalizovanih industrijskih rešenja i podružnica pod okriljem Gebrüder Weiš Holding AG, sa sedištem u Lauterahu (Austrija).\nKako je rekao regionalni mendažer za Jugoistočnu Evropu Tomas Šauer (Thomas Sćauer), odluka da dođu u Srbiju ispostavila se kao odlična jer je ona dobar „hub“ za poslovanje.\nPodsetio je da je nakon osnovanja Gebrüder Weiš u Srbiji 2004, dve godine kasnije otvoreno novo predstavništvo u Beogradu, a zatim se 2007. prešlo na na novi terminal „Belgrade Office Park“.\nPre deset godina došlo je i do preuzimanja kompanije Eurocargo Srbija, istakao je on i dodao da je kompanija prošle godine u Srbiji ostvarila promet od 28 miliona evra i realizovala oko 340.000 pošiljki.\nNedavno sprovedena interna anketa u kojoj je učestvovalo oko 6.000 zaposlenih, pokazala je da je blizu 90 odsto njih ponosno što radi za Gebrüder Weiš i rado bi tu kompaniju preporučili drugima.\nDanas, posle niza sprovedenih ekoloških, ekonomskih i socijalnih inicijativa, ova porodična kompanija sa 500 godina istorije takođe se smatra pionirom u održivim poslovnim praksama.\nSa više od 7.100 zaposlenih, 150 lokacija u vlasništvu kompanije i godišnjim prometom od 1,67 milijardi evra (koliko je ostvareno prošle godine), Gebrüder Weiš se ubraja među vodeće evropske transportne i logističke kompanije.


Veliki doprinos Srbije u upravljanju imigracionom krizom\nARHIVA - Migranti pune mobilne telefone u blizini Horgoša\nMeđunarodna organizacija za migracije obeležila je danas 25 godina rada u Srbiji - bila je to još jedna prilika da se istaknu problemi sa kojima se Evropa suočava tokom izbegličke krize, ali i ukaže na veliki doprinos Srbije u upravljanju krizom.\nTokom 2015. i 2016. godine u Evropu je stiglo 1,2 miliona migranata i, kako je konstatovao šef Delegacije EU u Srbiji Sem Fabrici, radi se o najvećoj izbegličkoj krizi posle Drugog svetskog rata.\nNa današnjem obeležavanju 25 godina rada Međunarodne organizacije za izbeglice u Srbiji, Fabrici je kao prioritete EU naveo sprečavanje trgovine ljudima i jačanje zajedničke politike azila, zasnovane na solidarnosti.\nIstovremeno, Fabrici je izjavio da je EU najveći donator Srbiji za aktivosti vezane za izbegličku krizu.\n"Mi smo opredelili i donirali 80 miliona evra proteklih godina Srbiji da razvije kapacitete upravljanja granicama, za humanitarne centre i mnoge druge aktivnosti. I mi smo odlučni da nastavimo da pomažemo Srbiji u budućnosti za svaku naraslu potrebu", istakao je Fabrici.\nRegionalna direktorka IOM-a Argentina Sabadoš je navela da će broj migranata u svetu uskoro dostići 250 miliona i konstatovala da živimo u doba humanitarne krize zbog kretanja velikog broja ljudi.\n"Danas su migracije preko Zapadnog Balkana različitog karaktera, i podrazumavaju kompleksno kretanje stanovništva, uključujući tražioce azila, migrante koji su napustili svoje zemlje zbog siromaštva i ekonomskih razloga, decu bez pratnje, kao i žrtve nasilja i trgovine ljudima", objašnjava Sabadoš.\nMinistar spoljnih poslova Srbije Ivica Dačić je rekao da je Srbija više od dve decenije suočena sa svim vrstama migracija - od sela ka gradu, emigracijom, izbeglicama, interno raseljenim licima. Zbog velikog iskustva Srbije, možemo dati i globalni doprinos, ocenio je Dačić i kao jedan od najvećih izazova naveo sprečavanje krijumčarenja i trgovinu ljudima.


09.05.2018 u 21:33\nKosovski karatisti ipak neće doći u Novi Sad na Evropsko prvenstvo, a prištinski mediji pišu da su definitivno odustali od dolaska posle razgovara sa predsednikom Evropske i Svetske federacije Antoniom Espinozom. Ranije danas, iz kosovskog karate saveza bilo je naznaka da će poštovati pravila koja je postavila Srbija kao organizator i da su spremni da se takmiče bez obeležja i pod zastavom Evropske federacije, ali čini se da te namere ipak nisu bile ozbiljne i da su prevladali politički, a ne sportski motivi.\n08.05.2018 u 19:25\nĐurić: Karatisti s Kosova bez statusnih simbola u NS\nKaritisti sa Kosova i Metohiji neće moći da imaju obeležja tzv. Kosova na predstojećem Evropskom prvenstvu u tom sportu, koje će biti održano u Novom Sadu, što znači da uoči i tokom takmičenja u sportskom borilištu i njegovom okruženju ne smeju biti isticani statusni simboli tzv. Kosova, izjavio je direktor Kancelarije za KiM Marko Đurić. Odluku o tome doneo je Koordinacioni tim Vlade Srbije za usmeravanje aktivnosti sportskih organizacija u Srbiji po pitanju statusa sportskih organizacija i učešća sportista pod ingerencijom privremenih institucija samouprave u Prištini na međunarodnom nivou.\n08.05.2018 u 12:51\nKaratisti Kosova putuju u Novi Sad, nastup još neizvestan\nPRIŠTINA – Kosovski karatisti sutra će doputovati u Novi Sad, ali još nije poznato da li će i nastupiti na šampionatu Evrope, prenosi „Koha Ditore”. Kako se navodi, ekspedicija od ukupno 30 sportista, članova Saveza i novinara, rano ujutro krenuće na put iz Prištine, posle prelaska administrativne linije imaće posebno obezbeđenje, a odluka o takmičenju biće doneta na licu mesta. Naime, Srbija kao organizator insistira da kosovski karatisti mogu da nastupe samo pod obeležjima Evropske federacije, dok će delegacija kosovskog saveza tražiti da nastupa pod svojom zastavom ili da svi učesnici nastupe bez zastave. Kako ocenjuju mediji u Prištini nastup kosovskih karatista u Novom Sadu, bez obzira u kojoj formi, biće istorijski jer dosad niko od sportista iz kosovskih selekcija nije\n24.03.2018 u 16:22\nKosovski karatisti na EP u Novom Sadu? Odgovorni nisu upoznati\nTek što je država Srbija rešila problem oko ženskog juniorskog kvalifikacionog turnira za Svetsko prvenstvo u rukometu, na kome je zabranjen nastup zbog planiranog učešća tzv. Kosova, u maju se susreće sa novim jer se očekuje dolazak kosovskih karatista na Evropsko prvenstvo u karateu. Pošto je kosovski savez primljen u Svetsku karate federacije pre godinu i po dana, takmičari iz nepriznate države imaju mogućnost da se takmiče u Novom Sadu pod njihovim obeležjima. Organizator, u ovom slučaju Srbija, je dužan da istakne zastavu svih zemalja učesnika, pa verovatno i tzv. Kosova koje je za najboljeg sportistu u prošloj godini izabralo upravo karatistu Herolinda Niševcija, petoplasiranog na prošlom Evropskom prvenstvu u Turskoj. Predsednik Karate saveza Srbije Slavoljub Piper bio je\n26.11.2017 u 12:37\nSrpska karatistkinja Jovana Preković osvojila je danas zlatnu medalju u kategoriji 61 kilogram na Svetskom kupu Serije A u Okinavi u Japanu, pošto je u finalu pobedila Slovakinju Ingrid Sušankovu sa 3:0. Kako se navodi u saopštenju, karatistkinja kluba „Knjaz” iz Aranđelovca imala je uspešnu sezonu, pošto je pre zlatne medalje u Okinavi, osvojila Premijer ligu, bronzanu medalju u Roterdamu i zlatnu medalju na seniorskom Evropskom prvenstvu u kategoriji 61 kilogram. „Ove godine sam postala seniorski prvak Evrope i bila sam najbolja u postojbini karate sporta u Japanu. Osećaj je fenomenalan i nastavljamo dalje sa pripremama za najveći cilj u mojoj sportskoj karijeri, a to je da ponovo dođem u Japan 2020. godine i da na Olimpijski igrama predstavljam moju zemlju. Mene i mog trenera\n19.03.2017 u 20:47\nPosle sjajnog starta u ovoj sezoni i pobede na „Pariz openu” Jovana Preković, mlada karatistkinja aranđelovačkog Knjaza, ostvarila je veliki uspeh i u Roterdamu, takođe turniru Karate 1 premijer lige osvojivši bronzanu medalju u kategoriji do 61 kg. Prekovićeva, bronzana i na prošlogodišnjem šampionatu Evrope, na putu do medalje pobedila je Mađaricu Sturman, Poljakinju Vardu, Slovakinju Sušankovu, vodeću na svetskoj rang-listi, i Nemicu Šperner. U polufinalu protiv Kineskinje Ćijaojan Jin vodila je i s 5:2, a šest sekundi pre kraja meča sudije su njenoj rivalki dodelile tri poena za udarac nogom iako su mogle da dosude samo kontakt. Rezultat je bio nerešen, a u finale je otišla Kineskinja jer je osvojila prvi poen u moču (1:0). U borbi za bronzu Prekovićeva je s 2:0 savladala\nDajem sve od sebe u svakom trenutku\nINTERVJU Svetska šampionka sveta u karateu, šampion Evrope, Japana, Amerike, Balkana, diplomirani pravnik, zaslužni sportista Jugoslavije, žena godine (1996), 27 puta šampion naše zemlje u raznim disciplinama od 1989.godine,...


Bivši radnici “Hidrogradnje” traže plate i regrese | Poslovni Informator\nNaslovna » Kompanije » Bivši radnici “Hidrogradnje” traže plate i regrese\nTridesetak bivših radnika gatačke radne jedinice preduzeća "Hidrogradnja", Istočno Sarajevo, protestovalo je danas ispred Upravne zgrade zahtijevajući isplatu plata i regresa iz 2007. i 2008. i optužujući stečajnog upravnika Radomira Jokića da im je priznao samo dio potraživanja.\nBivši radnik “Hidrogradnje” Blagoje Grubač rekao je da je Jokić priznao samo potraživanja od maja 2009. do juna 2012, kada je firma otišla u stečaj, ali da su i ta sredstva “isplaćena samo onim radnicima koji su na dan stečaja bili u radnom odnosu”.\nGrubač napominje da je ostalim radnicima prije dvadesetak dana isplaćeno samo 15 odsto priznatih potraživanja.\nOkupljeni radnici su od stečajnog upravnika zatražili da u ponedjeljak, 3.\nnovembra, dostavi svu dokumentaciju o dugovanjima radnika.\nGrubač je napomenuo da radnici nisu željeli svoja prava da traže sudskim putem, jer im je tadašnji direktor Radojica Mandić obećavao da će im sva dugovanja biti isplaćena.\n“Mi smo mu vjerovali, ali smo u više navrata prevareni”, rekao je Grubač i dodao da je na spisku za isplatu dugovanja oko 140 radnika kojima se duguje od 2.000 do 20.000 KM.\nStečaj u ovom preduzeću otvoren je polovinom 2012, a dokumentacija u Radnoj jedinici “Hidrogradnje” u Gacku uništena je u požaru prije nekoliko godina.\nIzvor: Bivši radnici “Hidrogradnje” traže plate i regrese\nhidrogradnje radnici regrese\t2014-10-31\nTagiran sa:hidrogradnje radnici regrese\nNazad: Kompanija “Klas” otvara market u Bosanskoj tržnici na Dobrinji\nNaprijed: Zaposleni u Rudniku boksita od sutra u štrajku\nUprkos poplavama radnici ostali na poslu i dobili sve plaće


DOSTA JE BILO: BAHATOST GRADSKE UPRAVE - Glas Zaječara\nHome Društvo DOSTA JE BILO: BAHATOST GRADSKE UPRAVE\nDOSTA JE BILO: BAHATOST GRADSKE UPRAVE\nGradski odbor „Dosta je bilo“ Zaječar izdao je saopštenje u kome ukazuju na neracionalno trošenje para kroz javne nabavke kako one koje raspisuje grad, tako i kroz javne nabavke lokalnih preduzeća.\nDJB postavlja pitanje da li je nabavka koju je raspisalo JKP Timok održavanje i kojom je u odnosu na prethodnu 2018godinu.uvećalo potrebu za benzinom za neverovatnih 10 tona, posledica pristizanja novog automobila kojeg je grad Zaječar ustupio na korišćenje direktoru ovog preduzeća?\nIz gradskog odbora DJB podsećaju građane da je ovo partijsko preduzeće nastalo tako što je od već postojećih javnih preduzeća u gradu,preuzelo određene nadležnosti.Na taj način uhlebljeno je još partijskih vojnika koje će građani Zaječara, pored već postojećih u drugim javnim preduzećima i gradskoj upravi, nositi na leđima.\nU saopštenju piše da je po Izveštaju o poslovanju , ovo preduzeće u 2018.godini prikazalo dobit od 200 000 dinara i to samo zahvaljujući finansijskoj pomoći grada, kroz subvenciju od 5.000.000 dinara za početak rada a zatim i subvenciju predviđenu u iznosu od 30 miliona dinara na ime Posebnog projekta kojim se zadovoljavaju interesi građana u oblasti sporta.\nU 2019 u JKP „Timok -održavanje“ pristigla je i subvencija od 5.000.000 dinara za rad zatvorenog bazena!!\nNovac za subvencije je novac svih građana koji se izvlači iz budžeta i upumpava se u JKP Timok održavanje koje ga nedomaćinski troši , između ostalog i za ovu bajkovitu kupovinu 10 tona benzina za potrebe direktorovog automobila.\nDosta je bilo zalaže se za uspostavljanje sistema u kome ovakvo ponašanje sa javnim novcem neće biti moguće i u kome će sve zloupotrebe biti sankcionisane -stoji u sopštenju.\nPrethodni tekstDečiji centar gost tri festivala u junu\nNaredni tekstVremenska prognoza za 17.maj: Promenljivo oblačno sa dužim sunčanim intervalima